13 сентябрь куни Ўзбекистонда содир бўлган энг муҳим хабарлар дайжести – Газета.uz\n13 сентябрь 2021, 22:01 Сиёсат Жамият\nБарча ҳудудларда омбудсманнинг минтақавий вакиллари фаолияти йўлга қўйилади. Улар фуқаролардан шикоятларни қабул қилиб, инсон ҳуқуқлари мониторингини юритади.\nДеҳли аэропортида икки ўзбекистонлик оғзида 951 грамм олтин яшириб ўтаётганда ушланди — India Today\nДеҳли аэропортида икки ўзбекистонлик оғиз бўшлиғида тиш ва металл занжир кўринишида 951 грамм олтин яширганликда айбланиб қўлга олинди.\nUSAID маъмури Саманта Пауэр Ўзбекистонга ташриф буюриши ҳақидаги режаларини маълум қилди. Унинг таъкидлашича, АҚШ президент Шавкат Мирзиёевнинг «Янги Ўзбекистон» ҳақидаги қарашларини олқишлайди.\nSpot: Тошкентдаги иккиламчи уй-жой бозорида ўртача нархлар шарҳи\nАвгуст ойида Тошкент шаҳридаги иккиламчи бозорда турар жой нархлари ҳар квадрат метр учун ўртача 7,5 млн сўмни ташкил қилди, бирламчи бозорда — 8,4 млн сўм.\nОмбудсманга қонунчилик ташаббуси ҳуқуқи берилади\nОлий Мажлиснинг инсон ҳуқуқлари бўйича вакилига (омбудсман) қонунчилик ташаббуси ҳуқуқи берилади.\nЎзбекистон ҳарбийлари ШҲТ давлатлари ўртасидаги «Мирная миссия» машғулотларида иштирок этмоқда\nЎзбекистон ҳарбийлари Россиянинг Оренбург вилоятидаги Шанхай ҳамкорлик ташкилоти давлатлари ўртасида ўтказиладиган «Мирная миссия — 2021» ўқув штаб машғулотларида иштирок этмоқда.\n«Масофавий электрон декларациялаш» божхона постлари ташкил этилади\nПрезидент фармони билан 1 октябрдан бошлаб Тошкент, Сирдарё, Қашқадарё ва Хоразм вилоятларида «Масофавий электрон декларациялаш» божхона постлари ташкил этилади. 2022 йил 1 апрелдан бошқа ҳудудларда йўлга қўйилиши кўзда тутилган. Шунингдек, фармонга асосан ҳудудлардаги 6 та божхона постлари тугатилади.\nЎзбекистон АҚШдан Pfizer/BioNTech вакцинасини қабул қилди\nДушанба куни 1 млн 200 минг дозадан ортиқ Pfizer/BioNTech вакцинаси АҚШдан беғараз кўмак сифатида Тошкентга олиб келинди. ЮНИСЕФ умумий ҳажми 3064 литр бўлган 8 та музлатгич сотиб олди, бу вакцинанинг бутун ҳажмини -70 даража ҳароратда сақлаш учун етарли.\nАлишер Қодиров «Адолат» номзоди билан дебатга тайёр — «Миллий тикланиш»\n«Миллий тикланиш» партияси ваколатли вакили партия дебатлар ва сайловолди дастурини экспертизадан ўтказишга тайёр эканини маълум қилди. «Алишер Қодиров ўзини жойини бўшатиб беришга эмас, курашишга тайёр. Биз ҳеч қачон орқага чекинмаймиз», — деди Баҳодир Маматхонов.\nReuters: АҚШ афғон учувчиларини Ўзбекистондан олиб чиқишни бошлади\n12 сентябрь куни афғон учувчилари ва бошқа хизматчилари Ўзбекистонни тарк эта бошлади. Иккита самолёт Термиз аэропортидан БААга жўнаб кетганлиги айтилмоқда.\nАфғонистонлик барча ҳарбийлар ва фуқаролар Ўзбекистонни тарк этди — ТИВ\nЎзбекистон ҳудудида бўлиб турган барча Афғонистон фуқаролари сўнгги икки кун ичида бошқа мамлакатга эвакуация қилинди, дея хабар берди ТИВ расмий вакили.\nТошкент вилоятидаги ЙТҲларнинг 5 тадан биттаси Damas иштирокида бўлмоқда\nТошкент вилоятида жорий йил бошидан буён содир бўлган ЙТҲларнинг 21%ини Damas русумли автомобиллар иштирокида содир бўлгани аниқланган. Мазкур ЙТҲлар оқибатида 25 нафар фуқоро вафот этган.\nЎзбекистонга яна 252 минг доза AstraZeneca вакцинаси олиб келинди\nЎзбекистонга Польшадан AstraZeneca вакцинасининг 252 минг дозаси олиб келинди. Шунингдек, бугун Pfizer/BioNTech вакцинаси олиб келинган эди.\n23.09 «Олмазор» — «Сергели» метро йўналишида поездлар қатнови вақтинча тўхтатилади


09:36, 17.05.2022 // 15746\nПутин МДҲга Коллектив хавфсизлик шартномаси ташкилоти ҳузурида кузатувчи мақомини беришни таклиф қилди\nРоссия президенти Владимир Путин Мустақил давлатлар ҳамдўстлиги (МДҲ)га Коллектив хавфсизлик шартномаси ташкилоти (КХШТ)да кузатувчи мақомини тақдим этишни таклиф қилди. Ушбу таклифни у КХШТнинг 20 йиллигига бағишланган саммитда айтиб ўтди. Бу ҳақда «Gazeta.uz» Кремль матбуот хизматига таяниб ёзмоқда.\n«Бизнинг Шанхай ҳамкорлик ташкилоти ва Мустақил давлатлар ҳамдўстлиги бўйича табиий шерикларимиз билан ҳамкорликни кучайтиришимиз керак. Масалан, бизнинг фикримизча — буни ҳали муҳокама қилиш керак бўлади — МДҲ учун КХШТ ҳузурида кузатувчи мақомини бериш ўринли ва тўғри бўлган бўларди», — дея қайд этди президент.\nБундай таклиф аввал ҳам муҳокама қилинган. 2020 йил майида Россия ташқи ишлар вазири Сергей Лавров КХШТда «ШҲТ ва МДҲга кузатувчи мақомини тақдим этиш бўйича консенсус» (умумий келишилган фикр) борлигини айтганди. Шу йил февралида МДҲ Ижроия қўмитаси раисининг биринчи ўринбосари Леонид Анфимов ҳамдўстлик КХШТда кузатувчи мақомини олишни режалаштираётганини маълум қилди.\nСаммитда Россия президенти посцовет маконидаги АҚШ биологик лабораториялари мақсади «биологик материалларни тўплаш ҳамда вируслар тарқалишининг ўзига хос жиҳатларини ўрганиш» эканини айтди.\nШунингдек, у НАТОнинг «сунъий хусусиятга эга» кенгайиши ҳақида фикр билдирди.\nУнинг сўзларига кўра, Украинада «неонатсизмнинг авжга миниши анчадан буён кузатилмоқда, бунга эса коллектив Ғарб кўз юммоқда». Владимир Путин Россияда Финляндия ва Швеция билан муаммолар йўқлигини, уларнинг НАТОга эҳтимолий қўшилиши Москва учун хавф яратмаслигини маълум қилди.\n«Аммо ҳарбий инфратузилманинг ушбу ҳудудга кенгайиши, шубҳасиз, бизнинг жавоб чорамизга сабаб бўлади, унинг қандай бўлишини бизга яратиладиган таҳдидлардан келиб чиқиб кўрамиз. Яъни, умуман олганда, муаммолар йўқ жойдан пайдо қилиняпти. Демак, бунга тегишли тарзда жавоб қиламиз», — деди у.\nШунингдек, Россия президенти таъкидлашича, КХШТ контингенти «Қозоғистонда ҳукуматнинг хорижда туриб ҳам бошқарилган экстремистлар томонидан эгаллаб олиниши олдини олган».\nВладимир Путин КХШТ етакчиларини Украинадаги урушнинг бориши ҳақида ёпиқ режимда батафсил тарзда хабардор қилишини айтди.\n2021 йил сентябрида КХШТнинг барча олтита аъзоси (Арманистон, Беларусь, Қозоғистон, Қирғизистон, Россия ва Тожикистон) протокол имзолади, унга мувофиқ, КХШТнинг Тинчликпарварлик фаолияти тўғрисидаги битимига «мувофиқлаштирувчи давлат» тушунчаси киритилади. Ушбу давлат коллектив тинчликпарвар кучларини тузади, улар эса БМТ мандати бўйича тинчликпарварлик операциясида қўлланилади. 2022 йил апрелида ушбу қарор Россия давлат думаси томонидан ратификация қилинди.\nРоссия Қозоғистондан тинчликпарвар кучларини олиб чиқишни якунлади\n«Ўзбекистоннинг КХШТга аъзолигини тиклаш ҳуқуқий нуқтаи назардан нотўғри бўлади» — Марказий Осиё бўйича мутахассис Ойбек Сирожов\nТўқаев КХШТ тинчликпарвар кучларининг Қозоғистондаги миссияси якунланганини эълон қилди\n18:08 Кеча // 83745\n10:09 Бугун // 65029\n10:13 Бугун // 64550\n21:51 Кеча // 61178\n16:27 Бугун // 41363


Ўтган йилнинг июлида биз хориждаги ҳамкордан товар олдик. Бунда вужудга келган чет эл валютасидаги кредиторлик қарзига Дт 29 – Кт 60 проводкаси берилди. Августда хориждаги ҳамкор билан уни ЎзРТХБ орқали шартнома бўйича долларда эмас, балки БЮДни расмийлаштириш санасидаги курс бўйича сўмда сўндириш тўғрисида қўшимча битим тузилди. Шундан сўнг корхонамиз қарзни сўм билан сўндирди.\nАгар у БЮДни расмийлаштириш санасидаги курс бўйича сўмда сўндирилган бўлса, товар импорт қилинганда вужудга келган валютадаги қарзга курс фарқи ҳисобланадими? Агар ҳисобланса, у қаерга ҳисобдан чиқарилиши керак? Ёки сторнолаш проводкасини бериш лозимми?\n– Аввал қуйидагилар ҳисобда қандай акс эттирилиши ва солиқ солишга таъсир этиши тўғрисидаги саволга жавоб берамиз:\nтовар келиб тушган пайтдан бошлаб етказиб берувчи билан қўшимча битим тузилиши ва валютадаги қарзнинг сўмдаги қарзга ўтказилишига қадар валюта курсларининг ўзгариши;\nетказиб берувчи билан қўшимча битим тузилиши.\nБиринчи вазиятга келганда, 22-сон БҲМС «Чет эл валютасида ифодаланган активлар ва мажбуриятларнинг ҳисоби»* 14-бандига кўра, корхона ҳар ойда чет эл валютасидаги мажбуриятларни ҳисобот ойининг охирги кунидаги курс бўйича қайта баҳолаши шарт. Аниқ ҳолни кўриб чиқамиз.\nМИСОЛ (юкнинг божхона расмийлаштируви харажатларини ҳисобга олмасдан). Корхона 2014 йил 3 майда хориждаги ҳамкордан 10 000 АҚШ доллари миқдоридаги товарни харид қилган. 5 июнда шартнома бўйича қарзни ЎзРТХБ орқали БЮДни расмийлаштириш санасидаги Марказий банк курси бўйича сўмда сўндириш тўғрисида қўшимча битим тузилган. Қарз 11 июнда сўндирилган.\nДастлабки қарзни эътироф этиш ва уни май ойининг охирида қайта баҳолаш бўйича проводкалар:\nЕтказиб берувчидан товар келиб тушди\n6011-«Мол етказиб берувчилар ва пудратчиларга хорижий валютада тўланадиган счётлар»\n22 802 800 (2 280,28 сўм/ АҚШ доллари курси бўйича)\n31.05.2014 йилдаги қарз қайта баҳоланди\n(2 296,43 –\n2 280,28) х 10 000 = 161 500\n161 500 сўм корхона харажатларидир. Умумбелгиланган солиқлар тўловчисида ушбу сумма корхонанинг жами даромадидан чегириб ташланади (Солиқ кодексининг (Кодекс) 145-моддаси 43-банди). Ягона солиқ тўлови тўловчисида курсдаги ижобий ва салбий фарқлар ўртасидаги фарқ ЯСТ солиш объекти ҳисобланади (Кодекснинг 355-моддаси бешиинчи қисми). Бунда салбий фарқ ЯСТ бўйича солиқ солинадиган базани камайтирмайди. Чунончи, агар 2014 йил май ойи мобайнида корхонада 200 000 сўм ижобий курс фарқи қайд этилган бўлса, солиқ солиш объекти 38 500 сўм (200 000 – 161 500) бўлади. Агар ижобий курс фарқи 150 000 сўмни ташкил этса, солиқ солиш объекти вужудга келмайди, чунки салбий курс фарқи ундан ошади.\nСаволнинг иккинчи бандини кўриб чиқамиз. Валютадаги қарзни сўмдаги қарзга ўтказишда корхона қўшимча битим имзоланган кунда валютадаги қарзни қайта баҳолаши керак. Сизнинг ҳолатингизда даромад вужудга келади, чунки валютадаги қарзнинг сўмдаги эквиваленти сиз қўшимча битим бўйича тўлашингиз керак бўлган суммадан ошади. Бироқ у курс фарқи тарзидаги даромад ҳисобланмайди. 22-сон БҲМСнинг 7-бандига кўра, чет эл валюталарининг курси ўзгарганда курс фарқи юзага келади. Шунга ўхшаш таърифни Кодекснинг 22-моддаси ҳам беради: курс бўйича фарқ – чет эл валюталари курсларининг ўзгариши натижаси. Биз кўриб чиқаётган операция эса бундай ўзгариш билан ҳеч ҳам боғланмаган.\nСизнинг ҳолатингизда курс фарқи тўғрисида эмас, балки амалда кредиторлик қарзи бир қисмидан кечиш ҳақида сўз бормоқда, бу ҳам, Кодекснинг 136-моддасига кўра, даромаддир.\nАгар корхонангиз умумбелгиланган солиқлар тўловчиси бўлса, баён этилган фарқ муҳим эмас. Бироқ агар у ЯСТ тўловчиси бўлса, ушбу фарқ жуда муҳимдир. Зеро ЯСТ бўйича солиқ солинадиган базага курс фарқидан даромад курс фарқларидан харажатларни чегирган ҳолда, кредиторлик қарзини ҳисобдан чиқаришда даромад эса тўлиқлигича киритилади.\nҚўшимча битим тузиш ва тўлаш чоғидаги проводкалар:\n1.06.2014 йилдан 5.06.2014 йилгача бўлган давр учун қарз қайта баҳоланди\n(2 300,57 –\n2 296,43) х 10 000 =\nТузилган қўшимча битимга кўра валютадаги қарз сўмдаги қарзга ўтказилди\n6010-«Мол етказиб берувчилар ва пудратчиларга миллий валютада тўланадиган счётлар»\n22 802 800 (2 280,28 сўм/АҚШ доллари курси бўйича)\nКорхонанинг бошқа даромади сифатида валютадаги ва сўмдаги қарз суммалари ўртасидаги фарқ ҳисобдан чиқарилди\n9360-«Кредиторлик қарзларини ҳисобдан чиқаришдан даромадлар»\nКорхонанинг ҳисоб–китоб счётидан сўмдаги қарз тўланди\n22 802 800\n*Молия вазирининг АВ томонидан 21.05.2004 йилда 1364-сон билан рўйхатдан ўтказилган буйруғи билан тасдиқланган.


Тафаккур ўйинлари. Жозе Моуриньо\n15:10 / 13.10.2017\nЭртага бўлиб ўтадиган «Ливерпуль»га қарши ўйин олдидан «Манчестер Юнайтед» жамоаси бош мураббийи Жозе Моуриньо Sky Sports нашрига экслюзив интервью берди. Бир жиҳатга алоҳида эътиборингизни қаратмоқчиман.\n- Суҳбатимизни Феллайни мавзуси билан бошласак. У Бельгия терма жамоаси таркибида жароҳат олди. Унинг ҳолати ҳақида маълумотга эгамисиз?\n- Йўқ, билмайман.\n- У клуб ихтиёрига келиб қўшилдими?\n- Бельгияликлар унинг аҳволи ҳақида сиз билан алоқага чиқмадими?\n- Йўқ, мен билан эмас. Балки клуб врачлари билан гаплашишгандир, мен билмайман.\n- Яхши. Қандайдир текширувлар учун унинг етиб келишини кутаётгандирсиз?\n- Йўқ, мен буни кутмаяпман. У ҳақида ўқиганларимдан келиб чиқсак, у ўйинга тайёр эмас.\n- Бу ҳолат сиз учун қанчалик муаммо?\n- Муаммо йўқ.\n- Агар яна икки таянч ярим ҳимоячиси билан ўйнайдиган бўлсангиз, демак Андер Эррера пайдо бўлган бўш ўринга қайтар эканда?\n- Фақат Эррера эмас. Биз ҳамма футболчиларга ишонамиз. Биз ўтган йили ҳам кўп футболчиларни жароҳат туфайли йўқотганмиз, бу сафар ҳам, лекин бунинг устида тўхтаб қолиш одатимиз йўқ: бири кетса, иккинчиси тайёр ҳолда бўлади. Биз уларга ишонамиз ва нолимаймиз, кимдир жароҳат олса, унинг ўрнига майдонга тушадиган футболчига ишонамиз.\nМоуриньонинг Феллайни ҳақидаги гапларига ишонмайман. Мураббийга бу жароҳат қаттиқ таъсир қилгани, балки ўша куни томоғидан овқат ўтмагани ҳақиқатга яқинроқ. Зеро Моуриньо учун Феллайни қандай футболчи эканини жуда яхши биламиз. Айнан «Ливерпуль» каби кучли клубларга қарши бельгиялик футболчи муҳим фигура бўлишини сезиш қийин бўлмаган: «Ҳатто захира ўриндиғида ўтирган бўлса-да, Феллайни билан ўзимни хавфсиз ҳис қиламан», – бу ҳам Жозе Моуриньодан иқтибос.\nАйнан мана шундай футболчи, мавсумдаги илк жиддий сафар учрашувида сафдан чиқади-ю, Моуриньо ҳеч нарсага қизиқмай ўтираверармиди? Ҳечам-да!\nАлбатта, Моуриньо Феллайнининг ҳолати билан қизиққан. Тўлиқ маълумотни олиб улгурган. У қайси ўйинларда майдонга тушира олмаслигига қараб, кейинги режаларини ҳам тузиб бўлган, шубҳасиз. Лекин бу ҳақида журналистларга тўғрисини айтиш унга ва жамоага қандай ёрдам берарди? Ҳеч қандай.\nФеллайни «Ливерпуль»га қарши ўйинда майдонга тушмаслиги аниқ. Шунинг учун, Моуриньонинг бу футболчи билан шуғулланишга, унинг нақадар муҳим эканини айтиб, кўнглини кўтаришга эҳтиёжи йўқ. Айни дамда, вақтинча, Феллайни ҳам худди Погба каби, Моуриньо учун ҳеч ким. У учун шу паллада Эррера, Матич, Каррик ва ҳатто МакТомминей муҳимроқ. Моуриньо эътиборини айнан шу футболчиларга қаратади ва интервьюларда ҳам, машғулотларда ҳам, матбуот анжуманларида ҳам уларга фойдаси тегадиган гапларни айтади. Маруаннинг муҳим экани, унинг майдонга тушмаслиги йўқотиш эканини айтишдан кўра, бошқа футболчиларнинг ҳам ўрни ундан кам эмаслигига урғу бериш фойдалироқ эмасми? Айниқса, Эррера ҳақидаги фикрларига қаранг: Моуриньо Эрреранинг майдонга тушиши Погба ёки Феллайнининг жароҳати туфайли содир бўлиши мумкинлигини инкор этяпти, аслида шундай бўлса ҳам. Мақсад, Эррера ҳам ўзининг майдонга тушиши бошқаларнинг жароҳати бўлгани деб ўйламасин.\nШу ўринда, ўтган мавсумнинг охирлари ёдга келади. Моуриньо қатнашган матбуот анжумани йўқ эдики, у жароҳатлардан нолимасин. Аммо у пайтларда, муҳит бошқа эди, жамоа маълум вазифаларни бажариш учун ҳал қилувчи паллага кирган, асосий мақсад, футболчилардан босимни олиб ташлаш эди. Чунки айнан босимнинг юқорилиги вазиятлардан фойдаланишда халақит бераётган, жамоа гол уришда қийинчиликларга дуч келаётганди.\nБугунги гаплар, бугунги жавоблар эса, фақат яқин кунларда кутилаётган ўйинлар учун ўзига хос «mind games» холос. Ишонаман, эртага «Ливерпуль»дан мағлубиятга учраса ҳам, Моуриньо бунга сабаб сифатида Феллайнининг йўқлигини келтирмайди. Чунки катта эҳтимол кейинги ўйинда ҳам Феллайни йўқ. Нима кераги бор, йўқ футболчи ҳақида гапириб, борларга салбий таъсир қилиб.\nБир кун, қачонки, Феллайни ёки Погба тикланиб, майдонга қайтганда, шубҳасиз, Моуриньо уларнинг жамоадаги ўрни беқиёс бўлгани, балки уларнинг йўқлиги учун бир неча очко йўқотилганини айтар... Ёзда «Турклар Феллайнидан кўра мени қўлга киритишлари осонроқ», дегандек, яна қанақадир оригинал фикрлар билан футболчининг кўнглини кўтарар...\nЧунки ўша палла учун Моуриньога Феллайни, унинг руҳияти муҳимроқ бўлади, МакТомминейнинг жамоадаги ўз ўрни ҳақидаги фикрлари эмас.


Россия «жиноят олами»нинг янги етакчиси ким бўлиши мумкин 4-04-2019, 16:00 | Zamin.uz\n16:00 / 04.04.2019\nҚонундаги ўғри, жиноий доираларда Таро сифатида танилган Тариэл Ониани Россия жиноят дунёсининг аввалги етакчиси Захарий Калашов (Шакро Молодой)нинг ўрнига муносиб муқобил вариант саналади. Бу ҳақда 4 апрель, пайшанба куни, «Прайм Крайм» ахборот агентлиги муҳаррири Виктория Гефтер «Лента.ру»га хабар қилди.\n«Катта эҳтимол билан, энг юқори даражада бу масала ҳал қилинган. Куч тузилмалари ходимлари учун Таро - Шакронинг ўрнига муносиб муқобил шахсдир. 2003 йилда у Абхазиядаги Кодор дарасида қўлга олинган БМТ ходимларини озод қилишда [хавфсизлик кучларига] ёрдам берган», - дея хабар қилди Гефтер.\nОниани 2006 йилда жиноий таъқибга учраганлиги сабабли Европани тарк этишга мажбур бўлганида, у Россияга қайтди ва Россия фуқаролигини олди. «Бу [ҳуқуқни муҳофаза қилиш органлари] у билан тил топиб кетиши мумкинлигини кўрсатади - айниқса, махсус қамоқхоналарда ўтган ўн йилдан кейин», - дея таъкидлаб ўтди агентлик муҳаррири.\nГефтернинг фикрича, агар Россия куч тузилмалари Ониани билан ишлашга қарор қилса, унда уни жиноий жавобгарликка тортиш ниятида бўлган Испанияга экстрадицияси, Грузияда Захарий Калашов учун сиртдан чиқарилган ҳукмдек тийиб турувчи омил бўлади.\nАввалроқ, Кутаиси ўғрилар клани раҳбари 61 ёшли Тариэл Ониани 9 апрель куни қаттиқ режимдаги колониядан муддатдан олдин чиқиши ҳақида хабарлар тарқалганди. 2010 йил июль ойида Москванинг Хамовнический суди уни одам ўғирлаш ва товламачилик жиноятида айблаб 10 йилга озодликдан маҳрум қилди. Таро 2019 йил 11 июнь куни озодликка чиқиши керак эди, аммо у жазо муддатини 9 йил ва 10 ойга қисқартиришга эришди.\nЭслатиб ўтамиз, ўтган йилнинг декабрь ойи бошларида Алишер Усмонов «қонундаги ўғри» Шакро Молодой билан алоқалари ҳақидаги мақолаларни ўчириб ташлашни талаб қилганди.\nРоссия жиноят олами етакчи «Замин» янгиликларини «Вконтакти»да кузатиб боринг\nЯнгиликлар » Дунё » Россия «жиноят олами»нинг янги етакчиси ким бўлиши мумкин?


Трамп: Исроил билан Фаластин тинчлик борасидаги келишувга эришишга қодир\n18:27 / 23.05.2017\nАҚШ президенти Дональд Трамп Исроил ва Фаластин ўн йиллар мобайнида давом этиб келаётган қон тўкилишини тўхтатишга имкон берувчи келишувга эришишга қодир, деб ҳисоблайди.\n"Тинчликка эришиш осон бўлмайди, икки томон ҳам қийин қарорларни қабул қилишига тўғри келади. Бироқ исроилликлар ва фаластинликлар келишувга эришишга қодир", - деди Трамп Қудсдаги Исроил музейида икки мамлакатга ташрифи якунлари бўйича нутқ сўзлар экан.\n"Нетаньяху тинчлик тарафдори", - деди Трамп. Унинг сўзларига кўра, фаластинликлар ҳам "тичнлик сари қадам ташлаш"га тайёрлар.\nБундан ташқари, Трамп доим Исроил томонда бўлишга ваъда берди ва икки мамлакат иттифоқи бузилмас эканини тасдиқлади.\nДональд Трамп душанба куни Саудия Арабистонидан Исроилга келди. У Қудсда Исроил президенти ва бош вазири Реувен Ривлин ҳамда Биньямин Нетаньяху билан музокаралар ўтказди. Бугун эрталаб у Иордан дарёси Ғарбий қирғоғидаги Байтлаҳмга борди - у ерда Фаластин етакчиси Маҳмуд Аббос билан учрашиб, Қудсга қайтди.\nБугун, 23 май куни Трамп Исроилдан Ватиканга парвоз қилади.


Витамин А–LIK капсулалар – medu.uz – Дорилар ҳақида маълумотлар ўзбек тилида\nВитамин А–LIK капсулалар\nHome Йўриқномалар Витамин А–LIK капсулалар\nПрепаратнинг савдо номи: Витамин А–LIK\nТаъсир этувчи модда (ХПН): ретинол\nфаол моддалар: ретинол ацетат ёки ретинол пальматат 33000 ХБ;\nёрдамчи моддалар: соя мойи (рафинатланган дезодорация қилинган) ёки кунгабоқар мойи – 0,15 г.\nТаърифи: шарсимон ёки овал шаклли сариқ рангдан тўқ-сариқ ранггача бўлган капсулалар. Тўпланишларсиз ва механик ифлосланишларсиз капсулалар. Касула таркиби оч-сариқдан тўқ-сариқ ранггача бўлган мойсимон суюқлик билан тўлдирилган капсулалар.\nАТХ коди: А11СА01\nА витамини умумий қувватлантирувчи таъсир кўрсатади, тўқималарда моддалар алмашинувини нормаллаштиради; оксидланиш-қайтарилиш жараёнлари (кўп миқдорда тўйинмаган боғларнинг мавжудлиги сабабли), мукополисахаридлар, оқсиллар, липидлар, минераллар алмашинувида, холестеринни ҳосил бўлиши жараёнида иштирок этади. Кўз ёши, ёғ ва тер безлари фаолиятига ижобий таъсир кўрсатади; нафас йўллари ва ичак шиллиқ қаватларини касалликларга чидамлилигини оширади; организмни инфекцияларга чидамлилигини оширади. Терининг эпителиал хужайраларини бўлинишини кучайтиради, хужайралар популяциясини ёшартиради, кератинизация жараёнларини тормозлайди, гликозамингликанлар синтезини кучайтиради, иммунокомпетент хужайраларни ўзаро ва эпидермис хужайралари билан ўзаро таъсирни фаоллаштиради. Тери регенерациясини рағбатлантиради. Фоторецепция жараёнларида иштирок этади (одамни қоронғига адаптациясига ёрдам беради). Маҳаллий таъсири эпителий хужайралари юзасидаги ретинол-боғловчи рецепторларни мавжудлиги билан боғлиқ.\nА гиповитаминози, авитаминози. Қуйидагларни мажмуавий даволашда:\n– инфекцион-яллиғланиш касалликлари (дизентерия, грипп, трахеитлар, бронхитлар ва бошқалар);\n– тери шикастланишлари ва касалликлари (терини ёрилиши, ихтиоз, гиперкератоз, себореяли дерматит, псориаз, нейродерматит, экземанинг баъзи шакллари, тери туберкулёзи);\n– кўз касалликлари (пигментли ретинит, гемералопия, ксерофтальмия, кератомаляция, қовоқларни экзематоз шикастланиши);\n– меъда-ичак йўллари касалликлари (эрозив гастродуоденит, меъда ва ўн икки бармоқ ичак яра касаллиги);\n– жигар циррозида қўлланади.\nПрепаратни шифокор кузатуви остида қўллаш керак. Препаратни эрталаб ёки кечқурун овқатдан кейин ичга қабул қилинади.\nЕнгил ва ўртача оғирлик даражасидаги авитаминозларда катталар учун даволовчи дозалари суткада 33000 ТБ гачани ташкил қилади.\nКўз касалликларида катталарга – суткада 100000 ТБ ретинол ацетати ва бир вақтнинг ўзида 0,02 г рибофлавин буюрилади.\nТери касалликларида катталарга суткада 100000 ТБ ретинол ацетати буюрилади.\nКатталар учун суткалик дозаси 100000 ТБ дан ошмаслиги керак.\nПрепаратнинг компонентларига аллергик реакция, А гипервитаминози бўлиши мумкин.\nПрепаратнинг компонентларига юқори сезувчанлик, А гипервитаминози, ҳомиладорлик, ўт-тош касаллиги, сурункали панкреатит, терини ўткир яллиғланишли касалликлари, болаларда қўллаш мумкин эмас.\nЭҳтиёткорлик билан: нефрит, II-III даражали юрак етишмовчилиги, алкоголизм, жигар циррози, вирусли гепатит, буйрак етишмовчилиги, кексаларда эҳтиёткорлик билан қўлланади.\nТетрациклинлар билан узоқ муддат даволаш вақтида А витаминини буюриш тавсия этилмайди (бош мия ички гипертензияси ривожланиши хавфи ошади).\nСалицилатлар ва глюкокортикостероидлар ножўя самаралар ривожланиши хавфини камайтиради.\nКолестирамин, колестипол, минерал мойлар, неомицин А витаминини сўрилишини камайтиради (дозани ошириш талаб этилиши мумкин).\nПерорал контрацептивлар плазмада А витаминининг концентрациясини оширади.\nИзотретионин токсик самара пайдо бўлиши хавфини оширади.\nСа2+ препаратларининг самарасини сусайтиради, гиперкальциемия ривожланиши хавфини оширади.\nЕ витамини А витаминининг токсиклиги, сўрилиши, жигарда тўпланиши ва ишлатилишини камайтиради; Е витаминининг юқори дозалари организмда А витаминининг заҳирасини камайтириши мумкин.\nДозани ошириб юборилишидан сақланиш учун А витаминини сақловчи бошқа поливитамин комплексларини бир вақтда қабул қилинмайди.\nЎткир дозани ошириб юборилиши симптомлари (юборилгандан 6 соатдан кейин ривожланади): А гипервитаминози: катталарда – уйқучанлик, ланжлик, кўзда иккиланиш, бош айланиши, кучли бош оғриғи, кўнгил айниши, тўхтовсиз қусиш, диарея, таъсирчанлик, остеопороз, милклардан қон кетиши, оғиз бўшлиғи шиллиқ қаватини қуриши ва яра пайдо бўлиши, лаб, терини (айниқса кафт терисини) шўралаши, онгни чалкашиши, бош мия ички босимини ошиши, (эмизикли болаларда – гидроцефалия, лиқилдоқни бўртиб чиқиши).\nСурункали интоксикация симптомлари: иштаҳани йўқолиши, суякларда оғриқ, тери, лабни ёрилиши ва қуриши, оғиз бўшлиғи шиллиқ қаватини қуриши, гастралгия, қусиш, гипертермия, астения, юқори толиқиш, бош оғриғи, фотосезувчанлик, поллакиурия, никтурия, полиурия, юқори таъсирчанлик, сочларни тўкилиши, оёқ, қўл кафтида, бурун-лаб учбурчаги соҳасида сариқ-зарғалдоқ рангли доғлар, гепатотоксик кўринишлар, кўз ички гипертензияси, олигоменорея, портал гипертензия, гемолитик анемия, рентгенограммада суякларни ўзгариши, тиришишлар; фетотоксик кўринишлар: сийдик чиқариш тизимини ривожланиши нуқсонлари, ўсишни секинлашиши, эпифизар ўсиш соҳаларини эрта беркилиши.\n10 капсуладан контур уяли ўрамда. 5 контур уяли ўрамлар қўллаш бўйича йўриқномаси билан картон қутига жойланади.\nОлдингисиОблепиховое масло мой04.05.2018\nОблепиховое масло ректал шамчалар04.05.2018Кейингиси


Ўзбекистонлик ёш енгил атлетикачилар Осиё чемпионлари бўлишди\n08:35 / 11.05.2015 1285\nЎзбекистонлик Владислав Полюнин ва Сафина Саъдуллаева айни кунларда Қатар пойтахти Доҳада бўлиб ўтаётган ўсмирлар орасида енгил атлетика бўйича Осиё чемпионатида ғолиб бўлди ва Ўзбекистон терма жамоаси ҳисобига илк медалларни ёзиб қўйишди.\nВладислав Полюнин найза улоқтириш бўйича 79,11 метрлик натижа кўрсатиб, чемпион бўлган. Яна бир ҳамюртимиз Александр Свечников шу тур бўйича62,22 метрнатижа билан 4-ўринни эгаллади.Сафина Саъдуллаева эса баландликка сакрашда1,71 метрнатижа билан ғолиб бўлди. Яна бир ҳамюртимиз Шаҳноза Бойжигитова Сафинага бор-йўғи3 сантиметрбой бериб, 5-ўринни эгаллади. Яна бир ёш спортчимиз Жалолиддин Ҳамроқулов 200 метрга югуришда яримфиналда ўзининг аввалги натижасидан тезроқ югуриб, 22,30 сония билан финал босқичига йўлланма олди. Бу тур бўйича финал 11 майда бўлиб ўтади.\nШу спортчимиз 100 метрга югуришда 11,02 сония натижа кўрсатиб, бу турда ҳам финал босқичига еттинчи натижа билан йўлланма олди. Дмитрий Пупко уч хатлаб сакрашда14,23 метрнатижа билан 5-ўринни эгаллади.Анна Шиманис 200 метрга югуришда 26,41 сония натижа билан 9-ўринни эгаллаб, финал босқичига йўлланма ололмади.400 метрга югуришда финалда Анжела Белова 59,55 сония натижа билан 8-ўринни; найза улоқтиришда Санобар Эркинова42,04 метрнатижа билан 6-ўринни; болға улоқтиришда Асалхон Мухтарова47,30 метрнатижа билан 4-ўринни эгаллади.Яна уч нафар спортчиларимиз 400 метрга тўсиқлар билан югуриш тури бўйича қатнашдилар. Қизлардан Сабина Умарова ва Комила Ёқубова саралаш босқичида ўз гуруҳларида мос равишда 1.05.05 ва 1.06.05 дақиқа билан 2- ва 3-натижани кўрсатиб, финал босқичига йўл олдилар. Ўғил болалардан Шоҳруҳ Баратов 55,71 сония натижа қайд қилиб, финал босқичига йўл олишга муваффақ бўлди.


Бизнес сирлари: ишини бошлаётган тадбиркор нимани ёддан чиқармаслиги керак Бизнес сирлари: ишини бошлаётган тадбиркор нимани ёддан чиқармаслиги керак - Pharm Phone\nМуваффақият сири 14-12-2017 1332\nБозорни қандай баҳолаш, инвесторларни топиш ва мушкул вазиятларга тайёргарлик кўриш керак? Бу саволларга жавоб исталган стартап асосчисига қўл келиши аниқ.\nСтартапларни қандай қилиб тўғри ишга тушириш ва ривожлантириб бориш ҳақида жуда кўп китоблар ёзилган. Бу китобларда “қандай тўғри қилиш керак” мавзусидаги мураккаб бўлмаган, мушкул ёки жуда ҳам “ноёб” вариантлар келтирилади. Шу билан бирга, аввалдан ғалабага элтувчи ва жуда аниқ йўриқномалар ҳеч қаерда йўқдир. Исталган муваффақиятли лойиҳа ёки компания бошқалардан фарқли бўлган “ўзининг ҳаёти” билан яшайди. Омадсизлик тарихи эса бир-бирига жуда ўхшаш.\nҚуйида келтириладиган маслаҳатларнинг аксарияти таниш бўлиб кўриниши мумкин, бироқ агарда бу матн ҳеч бўлмаса 2-3 инсонга оддий хатоларни қилмасликка ёрдам берса, демак вақтимиз ва сизнинг вақтингизни бекорга сарфламаган бўламиз.\nИлк стартапи ҳақида ўйлаётганларга шуни айтмоқчимизки, сиз бу қарор билан ўзингизни, кўп ҳолатларда эса яқинларингизни ҳам, бир неча йиллик ҳам моддий, ҳам руҳий қийинчиликларга дучор қиласиз: тартибсиз иш куни, кичик маош, доимий стресс ва ноаниқлик ҳисси. Албатта, омон қолганларни финалда ажойиб ғалаба кутмоқда. Балки, айнан шунинг учун ҳам бу ўйинни ўйнаб кўрган маъқулдир. Бироқ, бу соҳага кирган одам шуни тушуниши керак-ки, ўзгалар томонидан аниқ белгилаб берилган қоидаларга кўр-кўрона риоя этиш муваффақиятни кафолатламайди. Бажармаслик эса, катта эҳтимол билан, муваффақиятсизлик ва афсусларга олиб келади.\nКоднинг биринчи қаторини ёзишдан ёки илк прототипни яратишдан аввал бир нарсани аниқлаштириб олинг – сиз бўлажак фойдаланувчи ёки мижознинг ҳаётини айнан нима билан енгиллаштирмоқчисиз. “Сизнинг маҳсулотингиз нима беради”, деган саволга жавобни бир гап билан билдира олинг. Агарда бундай жавоб қисқача кўринишга келмаётган, кўплаб ҳозирги нусхалар тилга олинган ҳолда таъриф беришга мажбур бўлаётган бўлсангиз, ўтиринг ва ўйлаб кўринг – балки, эътиборни анча қисқартириш керакдир.\nСиз маҳсулотни айнан кимларга мўлжаллаганингиз, бу аудитория нақадар катта экани ва уни қаердан топиш мумкинлигини тушуниш муҳим. Таҳлилларни ўқиб кўринг, статистика ва соҳангиз бўйича маркетинг тадқиқотларини ўрганинг. Шуни эътиборга олингки, бозорнинг 100 фоизига даъвогарлик қилиш жиддий нарса эмас. Ҳаттоки 20 фоизи ҳам жуда кўпдир. Айтайлик, 5 йилдан сўнг 2 фоиз билан бошланг. Катта эҳтимол билан, шунча фоизни қўлга кирита олмайсиз, бироқ бундай прогноз сизнинг тахминингизга ҳеч бўлмаса реал кўриниш беради.\nЖиддий таҳлил қилинг – сизга қадар ёки сиз билан бир вақтда ўша муаммони ким ҳал қилишга уринган ёки уринмоқда. “Бизда рақобатчилар йўқ” ибораси – сизнинг соддалигингиздан далолат. Ҳаттоки, сиз ўйлаб топган нарсага ўхшаш ҳеч нарса бўлмаса ҳам – ундан яхшироғини қидиринг. Қуйидаги саволни аниқ тузинг ва жавобини тайёрлаб қўйинг: “Менинг маҳсулотим ҳозир фойдаланаётганимдан қанчалик яхши?”.\nЛойиҳани бир ўзингиз бошламанг. Ғоянгизга катта қизиқиш билдирадиган, фикрлари сизга яқин бўлган ёки, аксинча, сизни тўлдириб турадиган одамларни қидиринг. Яхши, самарали шериклар бир-бирини нафақат кўникмалар билан, балки феъли билан ҳам тўлдириб туради. Бу шундай инсон бўлиши керакки, у билан кўп йиллар давомида аксарият вақтингизни ўтказишга тайёр бўлишингиз лозим. Ёдда тутинг, бизнес бўйича шерик билан ажралиб кетиш кўп ҳолатларда эр ёки хотин билан, ҳаттоки оила қуриш бўйича шартномага эга бўлган ҳолда ҳам ажрашишдан анча мураккаброқдир. Статистикага кўра, шериклар ўртасидаги қарама-қаршилик – янги, жуда яхши лойиҳаларнинг “кўмилишига” асосий сабабдир.\nЛойиҳани ўз пулингизга бошлаганингиз маъқул. Ёки – қариндошлар ва дўстларнинг маблағига. Бироқ эртами ёки кеч, агарда лойиҳа биринчи ярим йил-бир йил ичида муваффақиятсизликка юз тутмаса, ташқи сармояларни жалб этишга тўғри келади. Инвесторни шерикнинг бир кўриниши сифатида қабул қилинг: у билан узоқ вақт бўлишга мажбурсиз. Сиз кимдан ва нима учун пул олаётганингизни диққат билан таҳлил қилинг. Сармоядорлар турли хил бўлади. Агарда танлов бўлса, лойиҳага пуллардан ташқари таъсисчи-шериклар эга бўлмаган нарсани – масалан, фойдали танишлар ёки бошқа ресурслари бор одамни танлаганингиз маъқул. Танлов йўқ бўлса, ўзингизни компания ривожининг турли сценарийларида қандай тутишингизни режалаштиринг. Сармоядор билан ишончли ва тенг ҳуқуқли муносабатларни йўлга қўйиш – махсус вазифа бўлиб, уни жиддийлик билан, максимал дипломатик тарзда ҳал қилиш керак.\nБиринчи сотувлар ёки лойиҳани татбиқ этиш – лойиҳа муваффақиятида муҳим омил. Сизнинг ишланмаларингиздан фойдаланадиганлар билан мулоқот учун исталган имкониятларни топишга ҳаракат қилинг. Оддий нарсани ўзлаштиринг: сизга лойиҳа яратувчиси сифатида тушунарли бўлган нарса, бошқаларга умуман ёқмаслиги ва тушунарсиз бўлиши мумкин. Ўзингизнинг одатларингизни бошқаларга ўтказишга уринманг. Истеъмолчиларни диққат билан тингланг, у сизнинг маҳсулотингиздан фойдаланаётганда қандай муаммоларга дуч келаётганини тушунишга ҳаракат қилинг. Мижозга ақл ўргатишга ҳам ҳаракат қилманг. Ҳатто энг инқилобий қарор ҳам тўғри, кўп ҳолатларда узоқ ва босқичма-босқичли маркетингни талаб қилади.\nЎз муваффақиятларингиз ҳақида гапиришга уялманг. Пиар – маркетингнинг муҳим қисми. Ижтимоий тармоқлар, матбуот, телевидение билан ишланг. Бугунги кунда муваффақиятли стартаплар ҳақида ҳамма ёзиш ва гапиришга тайёр, тўғри жойни танлаш ҳамда яхшилаб ўйланган стратегияга амалга қилиш ўта муҳимдир.\nҲаммаси ҳам биринчи уринишда содир бўлмайди. Ҳаттоки энг муваффақиятли тадбиркорлар ҳам бир неча марта бошидан бошлашган. Омадсизликни кейинги лойиҳа муваффақияти учун ўзига хос майдонча сифатида қўллай билиш – жуда муҳим жиҳатдир. Шу билан бирга, мақсадга эришиш йўлидаги қайсарликни хатоларни тан олмаслик бўйича ўжарликдан ажрата билинг.\nҲамма нарсани билиш – имконсиз. Сизнинг ишингизда сиздан кўп нарсани биладиган экспертларга мурожаат қилишдан уялманг. Кўплаб муваффақиятли тадбиркорлар бошлаётган одамларга маслаҳат беришни яхши кўришади, бундан фойдаланинг. Шундай одамларни ўз тарихингиз билан қизиқтира олишингиз муҳим, биринчи навбатда, руҳий жиҳатдан.


Бухорода туризм иқтисодиётнинг муҳим тармоғига айланади - Халқ сўзи\n11:20 16 Май 2018 Welcome to uzbekistan\nДавлатимиз раҳбарининг 2018 йил 3 февралдаги “Ўзбекистон Республикаси туризм салоҳиятини ривожлантириш учун қулай шароитлар яратиш бўйича қўшимча ташкилий чора-тадбирлар тўғрисида”ги Фармони, 7 февралдаги “Ички туризмни жадал ривожлантиришни таъминлаш чора-тадбирлари тўғрисида”ги қарорида белгилаб берилган вазифалар ижроси шаҳар ва қишлоқларимиз инфратузилмаси яхшиланиб, аҳоли турмуш даражаси ошишига хизмат қилади. “Ўзбекистон бўйлаб саёҳат қил!” ички туризмни ривожлантириш дастури доирасидаги фаоллашув ҳамда чет эллардан сайёҳлар оқимининг жадал ошиб бораётгани юртимизнинг жозибадор гўшаларига дунё аҳли орасида қизиқиш кучлилигини англатади. Ўзбекистон Республикаси Туризмни ривожлантириш давлат қўмитаси раисининг маслаҳатчиси, туркиялик эксперт, сайёҳлик бўйича йирик мутахассис Содиқ Бадак ўз чиқишларида европаликларнинг юртимиздаги тарихий ва экотуризмга қизиқишларини, Ҳиндистон, Малайзия, Индонезия, Туркия, Саудия Арабистони ҳамда Эрон мамлакатларидан келадиганлар зиёрат туризмига, Хитой, Япония, Жанубий кореялик сайёҳлар эса маданий ва кўнгилочар туризмга мойилликларини баён этди.\n“Шарқ Венецияси” деган ном билан туристлар орасида машҳур Бухоро шаҳрида сайёҳлар оқимининг кўпайиб бораётгани ҳам ана шундан далолат беради. Тарихий маълумотларга кўра, Шарқнинг машҳур қадимий кенти Бухорога милоддан аввалги биринчи минг йиллик ўрталарида асос солинган. Дунёнинг турли халқларида, хусусан, қадимги юнон, хитой, араб манбаларида Бухоро номи юксак эҳтиром билан тилга олинади. Юнон олими Клавдий Птолемей “География” асарида, хитойлик сайёҳ Сюаньцзан “Хотиралар” китобида эслаб ўтган Бухоро Ўрта асрлар араб манбаларида Нумижкат, Навмичкат, Бумичкат (“Янги қўрғон”), “Ал-Мадина ас-суфрийя” (“Мис шаҳар”), “Мадинат ат-тужжор” (“Савдогарлар шаҳри”), Фохира — “Фахрли шаҳар”, дея таърифланган. Ислом дини, мусулмон ахлоқи, маданияти ҳамда ҳуқуқшунослигининг Шарқдаги кучли марказларидан бирига айланган Бухоро “Қуббат ул-ислом” — “Ислом динининг гумбази” деган шарафга ҳам ноил бўлган.\nАйтиш жоизки, тарихи теран Бухоро шаҳри бугун ҳам дунё эътиборидаги шаҳарлар рейтингида юқори поғоналарда туради.\nҲар бир ишга дид ва эътибор билан ёндашиш керак\n— Сайёҳликнинг самара келтириши шароитга боғлиқ, — дейди тарих фанлари доктори, Бухоро давлат университети профессори Шодмон Ҳайитов. — Етти пир — Ҳазрат Абдухолиқ ўиждувоний, Хожа Муҳаммад Ориф ар-Ревгарий, Хожа Маҳмуд Анжир Фағнавий, Хожа Али Ромитаний, Хожа Муҳаммад Бобойи Самосий, Саййид Амир Кулол, Ҳазрат Баҳоуддин Нақшбанд мақбара ҳамда мажмуалари зиёрати учун шаклланаётган инфратузилма, йўлларнинг созланиши ички ва ташқи туризм ривожига ижобий таъсир кўрсатади. Меъморий обидаларни қадимда қандай бўлган бўлса, шу ҳолича сақлаб қолиш ёки уларни таъмирлашда қадимийликка амал қилиш лозим. Мавжуд тарихий ёдгорликлар ҳали тўлиқ рўйхатга олинмагани рост. Рўйхатга олиб, улар ҳақида муфассал маълумотлар тайёрлаш учун ҳозир олимлар ҳамда магистр талабалардан иборат гуруҳни жалб этганмиз. Мана шу ишлар амалга оширилса, бу тарихий ёдгорликларнинг сайёҳликдаги аҳамияти аниқ намоён бўлади. Бухорода 300 дан ортиқ мадрасалар, 30 та ҳовуз бўлган. Уларнинг ҳозирги аҳволи қанақа, қанчаси қай даражада сақланиб қолган, ўз ҳолича қолдирилиши зарур бўлганларию таъмирга муҳтожлари қанча — бу вазифалар мутасадди ташкилотлардан тортиб, мутахассисларнинг зиммасига ҳам катта масъулият юклайди.\nБухорога дунё сайёҳларини жалб қилиш учун мавжуд имкониятларнинг қанчаси ишга солингану яна қанчаси кўздан панада ётгани каби муаммолар ҳали-ҳануз тўлиқ ўрганиб чиқилгани йўқ.\n— Ўтган йили ички туризм бўйича 1 миллиондан ортиқ, ташқи туризм йўналишида эса 200 минг нафар сайёҳ шаҳримизда бўлди, — дейди Бухоро давлат университети “Туризм” факультети декани, иқтисод фанлари номзоди, доцент Аброр Жўраев. — Бу йил хориждан 350 минг нафар атрофида туристлар келиши кутилаяпти.\n1993 йилда ЮНЕСКОнинг маданий мерос объектлари рўйхатига киритилган Эски шаҳарнинг ташқарисидаги 339 гектарлик майдонда жойлашган тарихий обидалар ҳали-ҳануз эътибордан четда. Бу жойлар ЮНЕСКО рўйхатида ҳам ёндош ҳудуд сифатида қайд этилган. Лаби Ҳовуздан Арккача бўлган асосий жойга сайёҳлар шу ердан ўтиб боришади. Бир жойни обод қилиб қўйиб, иккинчи жойга эътиборсизлик билан қараш уларнинг назаридан четда қолмайди. Ёндош ҳудудда чет элликлар излаб келадиган тарихий обидалар бор, уларнинг дид-таъбларига қарши боролмаймиз, “Уёқни қўй, буёққа юр”, деб бўлмайди. Аҳолининг тарихий объектларга муносабати ҳали талаб даражасида эмас. Умумтаълим мактаблари, касб-ҳунар коллежлари ва академик лицейларда “Туризм асослари” фанини йўлга қўйиб, ёшлар онгига тарихий ёдгорликларда аждодларимиз руҳи борлиги ҳақидаги ғояни сингдиришимиз керак. Шундагина уларнинг қалбида фахр-ифтихор уйғонади, ўзлигини таниб, бундай жойларни кўз қорачиғидек асрашга интилади. Бухоро заминининг ҳар қадамида муқаддас тарихий обидалар, маданий мерос объектлари бор. Улардан баҳрамандлик эса ҳозирча 20 фоиздан ортгани йўқ. Тартибсиз қурилишлар, хусусий ҳовлилар, хонадонлар орасида қолиб кетган мадраса-масжидларнинг аҳволи жиддий ўрганилиши, бу борада зарур чоралар кўрилиши керак. Бундай иншоотларни таъмирлаш ишларига кўча усталари эмас, мутахассислар жалб қилиниши лозим. Мазкур жараёнда эса таъмирда ишлатиладиган лойнинг кимёвий таркибидан тортиб, устанинг маҳоратигача катта аҳамиятга эга. Тегишли ташкилотлар таъмирлаш юмушларига пул ажратиб, маблағни сарфлаш мақсадида шоша-пиша, билиб-билмай ҳаракат қилсалар, қош қўяман деб кўз чиқариб қўйишлари ҳеч гап эмас. Масалан, баъзи жойларда чиройли кўрсатаман, деб гипсокартон қоқиб қўйишади, бундан кўра тегинмай қўя қолган маъқул.\n— Қадимий обидаларни таъмирлаш жуда нозик санъат, — дейди “Баҳоуддин Нақшбанд” ёдгорлик мажмуаси экскурсоводи, санъатшунослик фанлари номзоди Бахтиёр Бўронов. — Баъзан қадимий мадраса ёки масжидларнинг кўчиб тушган пештоқларини оддий лой билан “ямаб” чиқишга уринилганини кўриб, юрак орқага тортиб кетади. Бундай ишларни аждодларимизга муносиб бўлиб, уларнинг бебаҳо мерослари аҳамиятини англаб амалга оширишимиз мақсадга мувофиқ. Илгари “Уста Ширин” номидаги таъмирлаш устахонаси бўлар эди, ҳозир ўша анъаналарни тиклаш пайти келди. Йўқса, пул ажратилади-ю, иш сифатли бажарилмайди.\nМиллий ҳунармандчилик синоати\nКўчаларнинг кенгайтирилиши, йўлларнинг созланиши, биноларнинг таъмирланиши каби ишлар тиғиз давом этаётгани боис Бухоро шаҳри шу кунларда қурилиш майдонидан асло қолишмайди. Сайёҳлар ҳамиша гавжум бўладиган Арк ва Минораи Калон майдонлари ўртасидаги “Шаҳристон” бозорининг қурилиши ҳам улкан бунёдкорликлар сирасига киради. Қурилиш бошланишига шай қилиниб, теварак-атрофи ўраб қўйилган 15500 квадрат метр очиқ майдоннинг ҳар томонида дастлабки қиймати 18,5 миллиард сўмни ташкил этадиган объект жорий йилнинг сентябрида топширилиши ҳақида маълумот ёзилган плакатларга кўзингиз тушади. Бу плакатларда лойиҳа ташкилотчисидан тортиб, буюртмачию пудратчиларнинг номларигача аниқ қилиб ёзиб қўйилган.\nМана шу қурилажак бозорнинг орт томонида, сайёҳлар гавжум бўладиган Минораи Калон майдони томон чиқиб борадиган йўлнинг чап тарафида жойлашган Бухоро ипак гилам тўқиш марказида 120 та оила иш билан таъминланган.\n— Қадимий ҳамда замонавий дизайнлар биз ишлаб чиқараётган гиламларимизнинг ўзига хослигини таъминлайди, — дейди марказ иш юритувчиси Абдурауф Раззоқов. — Франция, Италия, Япония сингари мамлакатлардан келган сайёҳлар шунинг учун маҳсулотларимизни жуда қадрлашади. Бизда кўзбўямачиликка йўл қўйилмайди, тоза ипак ишлатамиз.\nМарғилондан тайёр ҳолда келтирилган калавалардан корхона қошида фаолият юритаётган адрас цехида миллий матолар тўқилмоқда.\n— Аслида сайёҳларнинг талаб-эҳтиёжларига қараб савдогарлар Марғилондан тайёр адраснинг ўзини келтириб сотишлари арзонга тушиши мумкин, — дейди тўқувчи Зарина Солиева. — Аммо аксарият хорижликларни уни ишлаб чиқариш жараёни ҳам қизиқтиради. Улар цехимизга кириб келишлари билан ўзларини худди эртаклар оламига тушиб қолгандек ҳис этиб, ҳар битта ишимиздан ҳайратланишларининг сабаби шунда, деб биламан. Бу қалбимизда фахр уйғотади. Имкониятларимиз жуда кенглигини, улардан унумли фойдаланишимиз лозимлигини ҳис қиламиз.\n“Ҳунарманд” уюшмаси Бухоро вилояти бошқармаси аъзоси Ойсара Рўзиева Шофиркон тумани, “Боғиафзал” қишлоқ фуқаролар йиғинидаги эҳтиёжманд, ногиронлиги бўлган 300 нафарга яқин аёлларни иш билан таъминлаган. Якка тартибдаги бу тадбиркор Улуғбек мадрасаси ҳовлисидаги дўконида улар тайёрлаган сўзана, палак, ойна ва зираворлар солинадиган халтачалар билан савдо қилади.\n— Тикаётган матоларимиз ипагини Марғилондан келтирамиз, — дейди у теварак-атрофини қуршаб олган сайёҳлар қизиқиш билан кўраётган қўлидаги палакка ишора қилиб. — Бизга алоҳида бино бўлса, пиллани ҳам ўзимиз етиштириб, барча жараённи шу ернинг ўзида йўлга қўйсак, сайёҳлар учун ҳам жуда қизиқарли бўлар эди.\nСанкт-Петербургдан келган сайёҳ Владимир Бедарев ипларни бўяшда пиёз пўстлоғи ишлатилиши ҳақида эшитган экан, бунинг тўғрими-йўқлиги, қандай амалга оширилиши ҳақида Ойсара Рўзиевани саволга тута кетди. У бу жараён ҳақида сайёҳларга эринмай сўзлайди, қизи Нигора буни инглиз тилида хорижликларга ҳам айтиб берди. Бир зумда уларнинг чоққина дўкони олдига турли мамлакатлардан келган туристлар гуруҳлари тўпланиб келишди. Ойсара Рўзиева айтаётган ҳунармандлик сеҳри дунё кезган сайёҳларни ҳам лол қилиб қўйганди.\n“Олимжон” қарвонсаройида таниқли фотограф Шавкат Болтаев ташкил этган фотогалерея, ёш тадбиркор Жамшид Кенжаевнинг шахмат клуби ҳар қандай сайёҳда катта қизиқиш уйғотади. Аммо карвонсарой четда ва қаровсиз бўлгани учун уларнинг йўли бу жойларга унча тушавермайди.\nЖамшид Кенжаев шахмат клубига келганларга дарҳол ширин чой узатади. Хоҳишига қараб, қаҳва дамлаб беради.\n— Бу жой тарихан олиб қараганда, меҳмонлар қўниб ўтадиган карвонсарой бўлган, — дейди Жамшид. — Шу йилнинг бошида “Bukhara travel Drive” масъулияти чекланган жамиятини ташкил қилгандим. Мақсадим бу жойда нархи ҳаммабоп бўлган замонавий карвонсарой — “hostel” (умумий ётоқхона) очиш. Туркиядан инвесторлар ҳам топганман, улар менинг лойиҳамни кўриб чиқиб, маъқуллашди. Мақом йўлида куйлайдиган мусиқа гуруҳини тузмоқчиман. Ахир, миллий чолғуларимизни кўришнинг ўзи ҳам сайёҳлар учун қизиқарли-да...\n— Бундоқ қараганда, “автостопшчик”лар ҳам сайёҳлик соҳасини реклама қилишда катта роль ўйнайди, — дея сўзида давом этади Жамшид. — Улар Бухорога ҳам кўп келишади. “Hostel” очишга эришсам, улар қанча кўп келишсаям бепул ётоқ билан таъминлашни йўлга қўярдим. Турли автоклублар ҳам сайёҳлик соҳасига хизмат қилади. Мен Россиядаги “Газ-69” автоклуби аъзосиман. Индонезия, Озарбайжон, Украина, Беларусь сингари мамлакатлардаги барча аъзоларимиз 30 нафардан зиёд. Шаҳар четида “Кемпинг” очиш ниятим амалга ошса, уларни бу ерга таклиф этмоқчиман. “Автостопшчик” — дарвешлар ҳам, автоклуб аъзолари ҳам бутун дунё бўйлаб юришади, қаерда бўлишмасин, борган жойлари ҳақида гапириб беришади. Демак, буларнинг барчаси сайёҳлик соҳасини ривожлантиришда муҳим ўрин тутади. Президентимизнинг ҳаётга янгича қараш, дунёдаги ўзгаришлар билан ҳамқадам бўлиш, инновацион ғояларни қўллаб-қувватлаш ҳақидаги кўрсатмаларини тинглаганимда, қалбим тўлқинланиб кетиб, турли лойиҳалар миямга келаверади. Бу ғоялар ердан узилган хаёлий нарсалар эмас, мен ўзимизнинг шарт-шароитимиздан, имкониятларимиздан, чет эллик инвесторлар билан олиб борган музокараларимдан келиб чиқиб иш тутаман. Имкон берилса, ҳозир қаровсиз ҳолда ётган “Олимжон” карвонсаройини аслида қандай бўлса, шундай таъмирлаб, ўша қадимий қиёфасини қайтарган бўлардим.\nЖамшид Кенжаев чет тилларни ҳам биладиган, ўз устида ишлаб, дунё сайёҳлиги тажрибаларини яхшигина ўзлаштирган йигит экан. Унинг орзу-истаги қадимий миллий анъаналаримизга суянган ҳолда сайёҳларга хизмат кўрсатишдан иборат.\nУста Николайнинг орзуси\nНиколай Анисимов миллий ҳунармандчилигимизнинг қадимий турларидан бўлган мискарлик, рехтагарлик, кандакорлик соҳаларида бирдек камолот касб этгани туфайли нафақат Бухорода, балки республикамизда ҳам юксак ҳурмат-эътибор қозонган. Бу соҳаларнинг қадрига етадиган мутахассислар, коллекционерлар уни биргина сўз билан “Уста” деб таърифлашади. Бу ўз касбини севган инсон учун энг юксак унвон. У ясаган мискарлик, кандакорлик буюмлари ЮНЕСКОнинг Париждаги қароргоҳини, дунёнинг кўплаб мамлакатларидаги шахсий коллекцияларни, Бухородаги Абдухолиқ Ғиждувоний, Баҳоуддин Нақшбанд, пойтахтимизнинг Ҳастимом меъморий мажмуаларини безаб турибди. Фарзандлари Дмитрий, Владимир ҳам ота касбини давом эттиришмоқда. Ҳунармандлар ўртасида ўтказиладиган кўргазмаларнинг вилоят ва республика босқичларида уларнинг ишлари юксак баҳоланган.\n— Модарихон мадрасасининг бир-икки ҳужрасини ҳунармандлик устахонасига айлантириб, ўтган асрнинг тўқсонинчи йиллари бошидан шу ерда фаолият юритиб келаяпман, — дейди Николай ака соф ўзбек тилида. — Аллоҳга шукр, мусулмон бўлганимга 20 йилдан ошди. Мадрасанинг ўнлаб ҳужралари бўш ётгани афсусланарли, қанийди, ҳунармандлар бу жойларни тўлдириб, аждодларининг касбу корларини давом эттиришса, дейман.\nМаълумотларга қараганда, Бухоро XVIII асрдан XX аср бошларига қадар мискарлик, кандакорлик бўйича Марказий Осиёнинг асосий маркази ҳисобланган. XX аср бошларида бу ерда 100 нафар мискар фаолият юритиб, уларнинг 50 нафари ҳунармандчилик буюмларини юқори сифат билан ясаш иқтидорига эга бўлган. Ўтган асрнинг ўрталарида мискарлик, кандакорлик бу ерда таназзулга учраб, ҳақиқий усталар қолмади. Аммо бундан ўттиз йиллар муқаддам Николай Анисимов миллий ҳунармандчиликнинг бу қадимий турларини қайтадан тиклашга қарор қилди ҳамда соҳага доир китоблар, альбомлар, каталоглардан чойнак, чилим, дастшўй сингари буюмларни қандай ясаш кераклигини мустақил ўргана бошлади. Бу йўлда унга сулолавий мискар уста Саид Фаёзовнинг таъсири ҳам катта бўлди.\n— Қадимий масжиду мадрасаларнинг ҳар бир ғишти руҳий қувват, маънавий нур тарата олишини ҳис этган ҳунармандгина муваффақият қозона олади, — дейди уста Николай комил ишонч билан. — Дунёнинг турли чеккаларидан бу ерга сайёҳлар шунинг учун оқиб келишади.\n— Модарихон мадрасасига ҳамма сайёҳлар ҳам келаверишмайди, — миллий ҳунармандчилик буюмлари ошуфтаси, уста Николайнинг мухлиси Сулаймон Муҳсинов мадраса ҳовлисида сочилиб ётган стол-стулларга ишора қилади. — Аввалдан қизиқиб, маълум маълумотларга эга бўлиб, атай қидириб келадиган чет эллик сайёҳлар учун ҳар бир ғишт, деворлардаги қадимий нақшлар мўъжиза бўлиб кўринади, соатлаб тикилиб ҳам тўйишмайди. Маҳаллий сайёҳлар эса бу ерда ош пиширадиган дошқозон борлигини эшитиб келишади — бундай муносабат ҳар қандай кишини афсуслантирмасдан қолмайди...\n— Ҳунармандчиликнинг металл билан боғлиқ турлари йўқолиб бораётгани жуда ачинарли, — дейди Николай Анисимов. — Қозоғистон киноижодкорлари катта маблағ йўналтирилган “Кўчманчилар” бадиий фильмини суратга олишаётганда, аскарлар дубулғасини ясайдиган устани ўзларида тополмай, менга келишганди. Фарзандларим билан ишлаб, уларга 16 та дубулға ясаб берганмиз. Мен ўз касбимни ёшларга ўргатиш учун ҳамиша тайёрман. Ўқув даргоҳи очиб беришса ҳам, майли, ўзим ўқитиб, ўзим тарбиялайман, устахона очиб беришса ҳам розиман — гап номда эмас, амалий натижада.\n2018 йил 10 январь куни “Ўзбекистон Республикаси Хусусийлаштирилган корхоналарга кўмаклашиш ва рақобатни ривожлантириш давлат қўмитаси Бухоро вилояти ҳудудий бошқармаси ҳузуридаги Бухоро вилояти “Давлат мулкини ижарага бериш маркази” давлат унитар корхонаси” директори в.в.б. А. Пўлатов имзоси билан Николай Анисимовга огоҳлантириш хати юборилиб, унга “Модарихон” мажмуасидан 36,57 кв.м. бино-иншоот ижарага берилгани қайд этилган ҳамда мактуб давомида турли ҳужжатлар рўкач қилиниб, устадан бу ердаги жойлар энди танлов асосида ижарага берилиши, хоҳласа, танловда қатнашиши мумкинлиги, акс ҳолда эса, жойни бўшатиб қўйиш талаб этилган.\nМадрасада ўнлаб ҳужралар бўш, қаровсиз ётгани ҳолда, тарихий обидалар жонкуяри уста Николай Анисимов ижарага олиб турган арзимас жой, бир-иккита ҳужра учун бундай иддаолар ортиқча эканлиги ўз-ўзидан аён. Ҳолбуки, устанинг ёшларни йўқолиб бораётган миллий ҳунармандчиликка ўргатиш орзусини амалга ошириш учун унга амалий ёрдам кўрсатиш кераклиги кўп ҳам бош қотирадиган муаммо эмаслиги ўз-ўзидан ойдинлашади.\n— Кошинпазлик ҳунари ҳам бир маҳаллар Бухорода пайдо бўлиб, кейин Эронга кўчган, — дейди Бухоро вилояти бош имом-хатиби Мансур Нуруллаев. — Энди у ерда бу ҳунар ривожланиб, ўзимизда йўқолиб кетди. Биз йўналишни тўғри олишимиз керак: вақтни бой бермай, қадимий ҳунармадчилигимизни, буюк аждодларимизнинг анъаналарини давом эттиришни истаганларни ҳар томонлама қўллаб-қувватласак, уларга кўмаклашсак, эртага бу ўзимизга катта инвестиция олиб келади. Уста Николай айтмоқчи, маданий мерос объектлари бўлган қадимий мадраса ҳамда масжидларни ошхона, кафе, ресторан ёки савдо дўконига эмас, ўша қадимий йўналишига қараб ижарага бериш керак. Бугун тушадиган арзимас ижара пулларига қизиқиш бундай ишларни ўн йиллаб орқага суриб юборади. Энди кўзимизни очишимиз керак. Азалий анъаналарга қараб иш тутсак, бу бугун ҳам, эртага ҳам нафақат моддий, балки маънавий-маърифий даромад ҳам олиб келади. Президентимизнинг бу борада олиб бораётган сиёсатлари ҳаётга мана шундай муносабатда бўлишни талаб этмоқда, буни тўғри англаб, тўғри йўл тутишимиз керак. Қадимий иншоотлар ҳунармандларга берилса, “Устоз — шогирд” анъаналари яна тикланади, иззат-ҳурмат, маданият шаклланади.\nЎзаро мулоқотнинг қулай воситаси\n— Туризм халқ фаровонлиги омили эканлигидан ташқари, ўзаро мулоқотнинг энг қулай воситаси ҳамдир, — дейди Бухоро шаҳридаги “Китоб олами” масъулияти чекланган жамияти ходими Назира Мансурова. — Меҳмонхоналарга яқин ерда жойлашгани учун китоб дўконимизга чет эллик сайёҳлар жуда кўп киришади. Уларни бизнинг ҳозирги замон адибларимизнинг асарлари кўпроқ қизиқтиради, чет тилларда бундай китобларни тополмай афсусланиб чиқиб кетишади.\n— Тошкентдан йўлга чиққан тезюрар поезд Бухорога 3,5 соатда, “Боинг” самолёти 50 дақиқада етиб келади, — дейди “Бухоротурист” МЧЖ “Гранд Бухоро” меҳмонхонаси бошқаруви раиси Аҳмад Ҳусаинов. — Аммо на поездда, на самолётда мамлакатимизда чоп этиладиган етакчи газета-журналларни кўрасиз. Самолёт мониторларида намойиш этиладиган бачкана кўрсатувлар ўрнига эса шаҳарларимиз ҳақида қанчадан-қанча маълумотлар берса бўлади.\n— Сайёҳлар ўриндиқлар етишмаслигидан, айрим жойларда уларнинг умуман йўқлигидан, ҳожатхоналарнинг талабга жавоб бермаслигидан ёзғиришади, — дея ўз фикрини билдиради бухоролик Мирзо Ражабов. — Арзимасдек кўрингани билан ҳаётий эҳтиёждан келиб чиқадиган бундай омилларга ҳам жиддий эътибор қаратиш лозим.\nХорижлик сайёҳлар нима дейди?\n— Бухорога илк бор келишим, — дейди швейцариялик фотограф Йоган Сафоич. — Жуда ажойиб таассуротлар олдим, туризм хизмати яхши йўлга қўйилаётганига гувоҳ бўлдим. Меҳмонхонада хизмат турларини кўпайтириш керак. Транспорт хизматини ҳам ривожлантириш зарур.\nАвстралиялик ҳуқуқшунос Рос Цанеснинг айтишича, Бухоро шаҳрининг тарихийлиги, одамларнинг самимияти унда ёрқин таассурот қолдирган. У ҳар бир сайёҳга индивидуал ёндашув лозимлигини таъкидлайди.\nМалайзиялик транспорт компанияси ходими Сухари бин Мезаки йўлларнинг аҳволидан қониқмаганини билдирса, Австралиянинг Мельбурн шаҳридан келган муҳандис-маслаҳатчи хизмат кўрсатиш марказларини кўпайтириш, катта йўллар ёқасидаги сервисни яхшилаш таклифини киритади.\nСоҳа мутахассислари, хорижлик сайёҳлар, ҳамюртларимизнинг фикр-мулоҳазалари экскурсовод-гидлар, сайёҳлик йўналишини белгилашда музейлар ҳамда бошқа илмий муассасаларнинг аҳамияти сингари долзарб мавзулар доирасида ҳали кўплаб изланишлар олиб борилиши кераклигини кўрсатади. Ана шундагина Шарқ Венецияси — Бухоро ўз сайёҳлик салоҳиятини оламга тўлиқ намоён эта олиш имконига эга бўлади.


Ko'rishlar soni : 152\nКоронавирус пандемияси кишилик жамиятининг барча соҳаларида катта ўзгаришларни содир этмоқда. Йиллар давомида шаклланган қадриятлар, анъаналар, баъзи қарашлар ўзгарди. Ҳатто якуний тўхтамга келинган айрим масалалар ҳам айни кунда вазият тақозосига кўра, қайтадан кўриб чиқилмоқда. Бугун бир нарса аниқ, барча муаммоларнинг ечими фақат илм-фанда. Инсоният шу кунгача орттирган барча билимларини бир мақсад йўлида бирлаштириши, илм - фан ютуқларидан эзгулик мақсадларида фойдаланиши лозим. Айнан шу масалада эса, кадрлар салоҳияти жуда муҳим ўрин тутади. Бугунги рақобатлашган муҳитда профессионал мутахассис кадрларни етиштириш учун уларга мактаб таълими давридан бошлаб эътибор қаратиш муҳим аҳамият касб этади.\nСамарқанд Ветеринария медицинаси институтида Ўзбекистон Республикаси Ветеринария ва чорвачиликни ривожлантириш давлат қўмитаси, Олий ва ўрта махсус таълим вазирлиги, Самарқанд вилоят ҳокимлиги билан ҳамкорликда “Профессионал таълимда мақсадли йўналтириш орқали таълим – тарбия уйғунлигини таъминлаш келажак пойдеворидир” мавзусида ўқув семинари бўлиб ўтди. Семинарда Пастдарғом, Ургут, Жомбой, Булунғур, Нарпай ва Самарқанд туманларидаги умумтаълим мактабларининг мутахассислик фанлари ўқитувчилари ва мактаб директорлари, СамВМИ қошидаги академик лицей, касб –ҳунар коллежи ва техникумларнинг мутасадди раҳбарлари иштирок этишди.\nЎқув семинарини СамВМИ ректори, профессор Ҳудайназар Юнусов очиб берди ва меҳмонларни таништириб, семинарнинг мақсади ҳақида ўз фикр мулоҳазалари билан ўртоқлашди. Институтда шу мақсадда ташкил этилган Фанлар уюшмаси ва унинг фаолияти ҳақида тўхталиб, илғор замонавий тажрибалар асосида ташкил этилган мазкур уюшманинг вазифаси, фаолият йўналишлари ва ундан кутилаётган ижобий натижалар хусусида тадбир иштирокчиларига гапириб берди.\nМамлакатимиз миқёсида амалга оширилаётган мазкур йирик лойиҳада, яъни олий таълим муассасаларининг умумтаълим мактаблари билан ҳамкорлигида таълимнинг яна бир ўрта бўғини касб ҳунар таълими, яъни акдемик лицей ва техникумларнинг иштироки ҳам муҳим аҳамият касб этиши шубҳасиздир. Негаки иқтидорли ёшлар мактабдан академик лицейда, техникумда, сўнгра олий таълим муассасасида ўз қизиқишлари бўйича таълим – тарбия оладиган бўлишса, самарадорлик янада юқори бўлиши, таълимнинг узлуксизлиги таъминланиши мумкин.\nБу эса кутилган натижага анча яқинлаштиради. Семинар ишида Институт қошида ташкил этилган Техникумлар фаолиятини самарали йўлга қўйишнинг истиқболлари, уларда мутахассислик фанларини ўқитиш бўйича тавсиялар муҳокама этилди.\nОлий таълим муассаларида жорий этилган янги кредит модул тизими ҳақида тадбир иштирокчиларига маълумот берилди. Шунингдек, 2030 йилгача мамлакатимиздаги барча олий таълим муассасаларининг 85-90 фоизи, жумладан, 2020/2021 ўқув йилининг ўзида 33 та олий ўқув юртини кредит-модуль тизимига ўтказиш кўзда тутилганлиги, жорий ўқув йилидан бошлаб, мамлакатимиздаги 33 та ОТМ, жумладан Самарқанд Ветеринария медицинаси институтида ҳам бу тизим йўлга қўйилди.\nКредит-модуль тизими, бу — таълимни ташкил этиш жараёни бўлиб, ўқитишнинг модуль технологиялари ва кредит ўлчовлари асосида баҳолаш мезони ҳисобланади. Кредит-модуль тизими талабаларнинг мустақил ишлашини ва уларнинг билими рейтинг асосида баҳоланишини таъминлайди. Мазкур таълим шакли ёшлардан кўпроқ мустақил шуғулланишни, ўз устида ишлашни талаб этади. Бу кўникма эса уларда ёшликдан, яъни мактаб давридан шакллантирилиши лорзимлиги айтилди ва бунда ўқитувчининг роли катта экани эътироф этилди.\n“ - Ўқув семинарлари ташкил қилишдан олдин биз вилоятдаги ўнлаб мактаблар ҳаёти билан яқиндан танишдик, мактаб раҳбарлари, фан ўқитувчилари билан суҳбатлашдик. Тўғри, ҳамма жойда ҳам шарт – шароитни яхши деб бўлмайди. Моддий – техник базаси ўта ночор мактабларни ҳам учратганимиз рост. Аммо, асосийси, ўқитувчиларда ўз фанини ўқитишга, яхшироқ ўқитишга бўлган иштиёқни сезмаслик мумкин эмасди. Уларга бироз методик, услубий кўмак берилса, ўз ҳамкасблари билан кенгроқ миқёсда мулоқот қилишларига, тажриба алмашишларига, малака оширишларига имкон берилса, улар ўқувчиларга яна ҳам яхшироқ билим беришлари мумкин. Биз уларга ана шу имкониятни яратиб бермоқчимиз. Фанлар Уюшмаси шу мақсадда ташкил этилди, - дейди СамВМИ проректори Алибек Гаппаров.\nЎқув семинарида Вилоят ҳокимлиги ижтимоий соҳа бўйича котибият мудири С.Илмуродов, Вилоят Ҳалқ таълими бошқармаси бўлим бошлиғи Ф. Болтаевлар иштирок этишди. С.Илмуродовнинг эътироф этишича, вилоятда, қолаверса республикада биринчилар қатори СамВМИ да ташкил этилган Фанлар Уюшмаси яқин келажакда ўзининг ижобий самарасини беради. Шунингдек, вилоят Халқ таълими бошқармаси хам бу лойиҳани қўллаб - қувватлашга тайёр.\nСеминар иши алоҳида мутахассислик фанлари бўйича шўъбаларга бўлинган ҳолда эртага ҳам давом эттирилади.


ЎзА - Адолат қарор топди\nЎзбекистон Республикаси Олий суди фуқаролик ишлари бўйича судлов ҳайъатининг видеоконференцалоқа режимида очиқ суд мажлиси ўтказилди.\nҚуйида мазкур суд мажлиси тафсилотлари билан танишасиз.\nТўймурод Жумаев қандай адолатсизлик гирдобида қолган эди?\nБухоро вилояти Ромитан туманида яшовчи Тўймурод Жумаев юк машинаси сотиб олиш мақсадида вилоятдаги “Silk road transport and logistics” масъулияти чекланган жамиятига мурожаат қилади. 2018 йилнинг 6 ноябрь куни мазкур МЧЖнинг ягона таъсисчиси С.Муродов (исм-фамилиялар ўзгартирилган) “DAF 96 XF” русумли давлат рақами 80 R 466 NA бўлган юк автомашинасини Т.Жумаевнинг укаси М.Жумаевга сотиш бўйича шартнома тузиш ҳақида қарор чиқаради. Қарорда автомашинанинг нархи 10 миллион сўм этиб белгиланади.\nУшбу қарорга асосан МЧЖ директори Р.Муродов 2018 йил 6 ноябрь куни автомашинани сотиш ҳақида буйруқ чиқариб, унга асос сифатида акаси С.Муродовнинг қарорини келтиради. Шунингдек, С.Муродовнинг турмуш ўртоғи Ш.Муродованинг автомашина сотилишига розилиги тўғрисидаги аризаси давлат нотариал идораси томонидан тасдиқланади.\n2018 йилнинг 30 ноябрида эса Бухоро шаҳар 5-сонли давлат нотариал идорасида мазкур автомашинанинг олди-сотди шартномаси расмийлаштирилади. Баҳолаш далолатномаси “Silk road transport and logistics” МЧЖ таъсисчиси С.Муродов, директори Р.Муродов ва сотиб олувчи М.Жумаев томонидан имзоланади.\nОрадан вақт ўтиб МЧЖ таъсисчиси С.Муродов Бухоро шаҳар 5-сонли давлат нотариал идорасига нисбатан судга даъво аризаси билан мурожаат қилади. Унда укаси Р.Муродов МЧЖ номидан олди-сотди шартномасини расмийлаштириш ваколатига эга бўлмаганини асослаб, ушбу шартномани ҳақиқий эмас, деб топишни сўраган.\nФуқаролик ишлари бўйича Ромитан туманлараро судининг 2019 йил 9 апрелдаги ҳал қилув қарори билан даъвогарнинг талаби қаноатлантирилиб, олди-сотди шартномаси ҳақиқий эмас, деб топилади.\nШундан сўнг юк машинасини сотиб олган Т.Жумаев Фуқаролик ишлари бўйича Бухоро вилоят судига қарордан норози бўлиб шикоят киритади. Фуқаролик ишлари бўйича Бухоро вилоят суди Ромитан туманлараро судининг 2019 йил 9 апрелдаги ҳал қилув қарорини ўзгаришсиз қолдиради.\nКейинчалик Т.Жумаев бу масалани ҳал қилиб беришни сўраб Ўзбекистон Республикаси Олий судига мурожаат қилади.\nАслида бу олди-сотди шартномаси қандай тузилган эди?\nФуқаролик иши ҳужжатларидан кўринишича, низоли олди-сотди шартномасида “Silk road transport and logistics” МЧЖ раҳбари Р.Муродовнинг 2014 йил 3 октябрдаги буйруғи билан жамият директори лавозимига Т.Қурбонов тайинланиб, унга барча банк ҳужжатлари ва бошқа ҳужжатларга имзо қўйиш ҳамда жамият муҳрларини сақлаш ҳуқуқи берилган.\nЎз навбатида, жамият директори Т.Қурбоновнинг 2014 йил 6 октябрдаги 1-сонли буйруғи билан Р.Муродов жамиятнинг директор ўринбосари лавозимига тайинланиб, унга барча муҳрларни сақлаш ҳамда банк ва бошқа ҳужжатларни имзолаш ваколати берилган.\nДаъвогар С.Муродов судлов ҳайъатининг дастлабки суд мажлисида берган ўз тушунтиришида низоли автомашинанинг сотилишига розилик бермаганини, бундан унинг хабари ҳам бўлмаганини маълум қилган.\nОлий суд мажлисида ушбу низоли масала батафсил ўрганиб чиқилди.\nМаълум бўлишича, 2018 йилнинг 6 ноябрида юк автомашинасини М.Жумаевга 10 миллион сўмга сотиш бўйича қарорни “Silk road transport and logistics” МЧЖнинг ягона таъсисчиси ҳисобланган С.Муродовнинг шахсан ўзи имзолаб, муҳр билан тасдиқлаган. Шунингдек, С.Муродовнинг турмуш ўртоғи Ш.Муродова автомашинанинг сотилишига рози экани тўғрисидаги ариза 2018 йил 20 ноябрь куни Тошкент шаҳар М.Улуғбек туман 11-сонли давлат нотариал идораси томонидан тасдиқланган.\nБундан ташқари даъвогар С.Муродов судлов ҳайъатининг дастлабки суд мажлисида берган тушунтиришида олди-сотди шартномаси расмийлаштирилган кун ўзи ҳам нотариал идорага борганини, жавобгар томонидан юк автомашинаси учун келишилган пул олиб келинмагани сабабли нотариал идорадан чиқиб кетганини маълум қилган. Бу эса С.Муродовнинг олди-сотди шартномасидан умуман хабари йўқ, деган хулосага келишга асос бўлмайди.\nСудга тақдим этилган Ромитан туман давлат солиқ инспекциясининг 2019 йил 22 апрелдаги тегишли хатларида ДСИ маълумотлар базасида “Silk road transport and logistics” МЧЖ директори сифатида Р.Муродов кўрсатилган. Ўзбекистон Республикаси Адлия вазирлиги ҳузуридаги Давлат хизматлари агентлиги Ромитан туман марказининг 2019 йил 22 апрелдаги маълумотномасида ҳам Р.Муродов директор сифатида кўрсатиб ўтилган.\nУшбу ҳолатлар юзасидан судлов ҳайъатининг дастлабки суд мажлисида С.Муродов ҳақиқатдан ҳам укаси Р.Муродов корхона директори экани, уни директор этиб тайинлаш ҳақида буйруқ мавжудлиги, укасига жамиятнинг барча ишлари, шу жумладан, шартномаларни имзолаш топширилганини маълум қилган.\nСудлов ҳайъати юқорида қайд этилган ҳолатлардан келиб чиқиб, тарафлар ўртасида тузилган олди-сотди шартномасини ҳақиқий, деб ҳисоблади. Мазкур иш юзасидан қабул қилинган фуқаролик ишлари бўйича Ромитан туманлараро судининг 2019 йил 9 апрелдаги ҳал қилув қарори ҳамда Бухоро вилоят суди апелляция инстанциясининг 2019 йил 17 майдаги ажримини бекор қилди. Шу тариқа юк автомашинаси қонуний эгасида қолди.\nШу ўринда савол туғилади? Фуқаролик ишлари бўйича Ромитан туманлараро суди ҳамда Бухоро вилоят суди апелляция инстанцияси иш бўйича ҳужжатларни тўлиқ ўрганмаганми? Ёки масалани фақатгина бир томонлама ёндашув билан кўрганми? Судья нотўғри қарор чиқарса, бунга нима сабаб, билимсизликми, тажрибасизликми, лоқайдликми ёки қонунларга ҳурматсизликми?\nСуд мажлисидан сўнг Тўймурод Жумаев барибир ҳақиқат, адолат қарор топишига ишонди.


Аэропортда «ноқонуний» таксичи ўз хизматларини таклиф...\nЯқинда ижтимоий тармоқларда ва оммавий ахборот воситаларида И.Каримов номидаги Халқаро аэропортда ўз хизматларини таклиф қилаётган хусусий таксистлардан норозиликлар билдирилди. Таксистларнинг ёпишқоқликларидан ҳам кўра, одамлар асоссиз тарзда кўтарилган нархлардан норози бўлдилар, деб хабар берди Тошкент шаҳар ИИББ матбуот хазмати.\nҚайд этилишича, Тошкент шаҳар ИИББ ижтимоий тармоқлар фойдаланувчиларининг ва журналистларнинг хабарларини инобатга олиб, вазиятни назоратга олди. Солиқ идораси ва Ўзбекистон автомобиль транспорт агентлиги вакиллари билан бирга автотранспорт воситалари учун ажратилган ҳудудда мунтазам равишда лицензиясиз ишлайдиган таксистларни аниқлашга қаратилган тадбирлар олиб борилмоқда. Масалан, апрель ойи ва май ойининг 20 кунида 43 та «ноқонуний» таксистлар аниқланди, уларга нисбатан Ўзбекистон Республикаси Маъмурий жавобгарлик тўғрисидаги кодекснинг 176-3-моддасига мувофиқ («Автомобиль транспортида йўловчилар ташиш фаолияти билан лицензиясиз шуғулланиш») чоралар кўрилди.\nАммо шуни тан олиш керакки, улар бутунлай йўқолмаган. Бугун «ноқонуний» таксистлар қуйидаги услубни танлашган: улар машиналарини аэропорт ҳудудидаги автотураргоҳда эмас, узоқроқда қолдиришади. Аэропортдан чиқиш томонга эса мижоз чақирадиган одамларни жўнатишади.\nТошкент шаҳар ИИББ бу каби вазиятга тўқнаш келган барчани «ноқонуний» таксистлар ва уларнинг ёрдамчилари ҳақида Халқаро аэропорт яқинидаги ҳудудда хизмат олиб борувчи ички ишлар органлари ходимларига хабар беришни, ёки 102, 71-232-30-40 ва 71-232-40-50 рақамлари орқали хабар беришларини сўрайди. Лицензиясиз ишлаётган таксистларни ва уларга ёрдам бераётганларни суратга туширинг, ишончингиз комил бўлсин: чоралар кўрилади, дейилади ИИББ хабарида.\nТошкент аэропорт такси


Меҳнат интизоми ташкилотда иш берувчи касаба уюшмаси қўмитаси ёки ходимларнинг бошқа вакиллик органи билан келишиб тасдиқлайдиган ички меҳнат тартиби қоидалари билан белгиланади. Айрим ташкилотлар (масалан темир йўл ходимлари) учун меҳнат тартиби қоидалари учун уставлар амал қилади.\nИчки меҳнат тартиби қоидаларида меҳнат шартномасини тузиш, ўзгартириш ва бекор қилиш тартиби, меҳнат интизоми ва жавобгарлик, иш ва дам олиш вақти, меҳнат шартномасини бажариш билан боғлиқ низоларни ҳал этиш тартиби бўлиши лозим.\nИчки меҳнат тартиби қоидалари кўринарли жойга осиб қўйилиши лозим.\nХодимнинг меҳнат вазифалари, бурчлари\nХодимнинг вазифалари ички тартиб қоидаларида, интизом тўғрисидаги устав ва низомларда, корхонада қабул қилинадиган локал ҳужжатларда (жамоа шартномаларида, йўриқномалар ва ҳоказоларда), меҳнат шартномасида аниқ белгилаб қўйилади.\nўз меҳнат вазифаларини ҳалол, виждонан бажариши;\nмеҳнат интизомига риоя қилиши;\nиш берувчининг қонуний фармойишларини ўз вақтида ва аниқ бажариши;\nтехнология интизомига, меҳнат муҳофазаси, техника хавфсизлиги ва ишлаб чиқариш санитарияси талабларига риоя қилиши;\nиш берувчининг мол-мулкини авайлаб асраши шарт.\nИш берувчининг вазифалари ва бурчлари\nИш берувчи ходимдан унинг меҳнат вазифасига кирмайдиган ишларни бажаришни, қонунга хилоф ёки ҳаёт ва соғлиқ учун хавф туғдирувчи, уларнинг шаъни ва қадр-қимматини камситувчи ҳаракатлар қилишни талаб этишга ҳақли эмас.\nИш берувчининг бурчлари:\nходимлар меҳнатини ташкил қилиши;\nзарур меҳнат шароитларини яратиб бериши;\nмеҳнат ва ишлаб чиқариш интизомини таъминлаши;\nмеҳнат муҳофазаси қоидаларига риоя этиши;\nходимларнинг эҳтиёж ва талабларига эътибор билан қараши;\nходимларнинг меҳнат ва турмуш шароитларини яхшилаб бориши;\nжамоа шартномаларини тузиши шарт.\nМеҳнат муносабатлари давомида етказилган моддий зарарни қоплаш\nИш берувчи ёки ходим ўзининг ғайриҳуқуқий айбли хулқ-атвори (ҳаракати ёки ҳаракатсизлиги) натижасида бошқа тарафга етказган зарари учун моддий жавобгар бўлади.\nБунда ҳар бир томони ўзига етказилган моддий зарарнинг миқдорини исботлаб бериши шарт.\nЗарар етказилганидан кейин ходимнинг ишдан бўшаб кетганлиги тарафларини моддий жавобгарликдан озод қилишга сабаб бўлмайди.


ОБОД УЙДА БАРАКА БОР – Сирдарё вилояти касаба уюшмалари ташкилотлари бирлашмаси Кенгаши\nОБОД УЙДА БАРАКА БОР\nСирдарё вилоятининг томорқа хўжаликлари ўрганилганда 89та хонадонда иссиқхоналар мавжудлиги аниқланган. Уларнинг қарийб ярми, ёхуд 41 таси Сирдарё туманига тўғри келган.\nХалқимизда “исм – умрга таъсир қилади”, дейилади. Жой номлари ҳам шундай, ҳудудга мослаб қўйилади. Туманнинг “Қуёш” маҳалласи, унинг “Бободеҳқон” кўча номлари ҳам тажрибали зироаткор аҳолисига ишорадек, гўё.Асли форишлик бўлган Раънохоннинг оталари асл деҳқон бўлган. Шунинг учун ҳам таниган билганлар деҳқон опани “ота қизи” дейишади.\nБундан 7 йил аввал, ҳали банкдан қарзга пул олиш, унга фоиз қайтариш тушунчалари энди бошланаётган пайтларда Раъно опа Нишонова 4 млн 800 минг сўмлик кредитни қишлоқда биринчилардан бўлиб олди. 4 сотихлик томорқасига енгил конструкцияли замонавий иссиқхона қурди.\n– Оилада ҳамма баравар ҳаракат қилдик. Сабаби доимий касб-коримиз бор, – дейди қаҳрамонимиз Раъно Нишонова. – Турмуш ўртоғим туман бандликка кўмаклашиш марказида ҳисобчи бўлиб ишлайдилар. Икки нафар ўғилларим талаба, кенжатойимиз бошланғич синф ўқувчиси, ўзим ҳам маҳалла маслаҳатчиси вазифасида ишлар эдим.\nЎшанда 18 ойга олинган кредитни муддатидан аввал тўлаб, шартномани бажаришди. Шундан сўнг, иккинчи марта чорва учун маблағ олиб, қорамол сотиб олишди. Рўзғорга барака инди.\nҲозир ҳар йили даромадларини жамғаришиб, эзгу ишларни амалга оширишади. Бир йил ҳовли четидан уй солишди, кей\tинги йилда келин олишди. Фарзандлари олий ўқув юртларида таҳсил олишди. Бугун касбу корли бўлишса ҳам, томорқа ишлариниташлаб қўйишмаган. Хонадонда ҳамма барвақт уйғонади. Томорқага тушиб чопиқ, бегона ўтлардан тозалаш каби юмушларни бажариб, сўнгра ишга отланишади. Эрта турганнинг, меҳнат қилганнинг ризқи ҳам мўл бўлади деганларидек, бу йилги ҳосил ҳам кўнгилдагидек бўлди. Помидор ва булғор қалампири ўз вақтида етилиб пишди. Савдогар харидорлар зироатчини ортиқча овора қилмай, иссиқхонанинг ўзидан маҳсулотларни олиб кетишди. Кўчатлар, ишлов учун жами 1 млн сўмлик ҳаражат қилинган бўлса, маҳсулотни 7 млн сўмга пуллашди. Англашилганидек, катта қисми фойданинг ўзи.\n“Қуёш”шаҳарчасида Раъно опадан ўрнак олиб, хонадонида иссиқхона ташкил этганлар сафи йилдан йилга кўпаймоқда. Жумладан, Зуҳрахон Нарзуллаева, Сафаргул Каримова, Наргиза Нишоновалар меҳнатни экиш вақти, қандай уруғ қадаш, уни парваришлаш каби саволлар билан бошлаган эдилар. Эндиликда аллақачон тажрибали тадбиркор – деҳқонларга айланишган.\nҲа, айтганча, қаҳрамонимизнинг кетмони иссиқхона иши тугаса ҳам қўлидан тушай демайди. Навбатдаги уруғ қадашни бошлаб юборади. Бўшаган ерга картошка, саримсоқпиёз, кечки бодринг каби кўчатлар парвариши бошланади. Қарабсизки, куз адоқламай, иккинчи бор ҳосилни териб олишади. Бу даромадни ошириш билан бирга йил давомида ҳовлига яшиллик ва ободлик қиёфасини бериб, қозонга ҳам доим барра маҳсулот тушишини таъминлайди.\nНиятлар ҳақида гапира туриб, эндиги навбат автомобил эканлигини айтдилар. Демак, насиб қилса бу йилги даромаддан янги машина олишади.\nУлуғларимиз “обод хонадоннинг ҳар вақт баракаси бор” деб бежизга айтишмаганига яна бир бор амин бўламиз. Раъно опадек тадбиркор деҳқонлар бизга асл барака фақат ҳалол меҳнат ортидан келиши ҳақида сабоқ беришади.\n← ҲАР БИР БОЛАГА МЕҲР-ЭЪТИБОР\nИМПОРТ ЎРНИНИ БОСУВЧИ ДОРИЛАР ЎЗИМИЗДА ИШЛАБ ЧИҚАРИЛАДИ →\n28.09.2016 sirdaryo ЭЪТИРОФda fikr bildirishni o'chirish


“Барселона”га Суарес керак - Спорт UZ - Скачать музыку бесплатно новинки музыки 2016-2017\n“Барселона” жамоаси мураббийлар штаби “Вильярреал” ярим ҳимоячиси Денис Суаресни ортга қайтаришга қарор қилди. Мавсум якунида каталонияликлар уни жамоа сафига қўшиб олади. Бунинг учун улар 3 млн евро тўлаши кераклиги маълум қилинмоқда. Испания чемпионати 30-туридан сўнг, “Барселона” ва “Вильярреал” ўзаро дуранг (2:2) ўйнаганидан кейин раҳбарият ушбу қарорга келган. - деб хабар бермоқда Stadion.uz нашри.


ТОКЗОРЛАРНИ ПАРВАРИШЛАШ | АгроОлам.Uz\nДомой Боғбончилик ТОКЗОРЛАРНИ ПАРВАРИШЛАШ\nrows of wine grapes in backlight\nТокзор барпо этишдан олдин майдонни танлаш, тошлардан тозалаш керак. Механизмларни ишлаши ва токзорларни суғоришда яхши шароит яратиш учун нотекис майдонлар текисланади. Ерни тайёрлаш ишлари бульдозер, скрепер, грейдер ва бошқа техникалар ёрдамида ўтказилади.\nСизот сувлар юза жойлашган шўрҳок ерларда улар сатҳини пасайтириш учун вертикал ёки горизонтал зовурлар қурилади. Кучли шўрланган ерлар дастлаб яхшилаб ювилади. Ён бағирнинг тиклиги 10о дан ортиқ бўлган тоғли ҳудудларлар террасер, бульдозер, грейдерлар билан террасаланади. Террасаларнинг кенглиги камида 4 м бўлиши зарур. Агар ён бағирнинг тиклиги 10о дан кам бўлса, у ҳолда токлар контур усулда ўтқазилади.\nБарча тайёргарлик ишлари тугалланганидан кейин тупроққа ишлов берилади. Токзорлар маҳсулдор бўлиши учун биринчи навбатда ток илдизларининг ривожланиши учун оптимал шароит-яхши сув-ҳаво ва озуқа режимини яратиш зарур. Бунинг учун кўчат ўтқазишдан олдин токзор барпо этиладиган майдон 50–60 см чуқурликда тупроқ қатламини тўлиқ ағдариб ҳайдалади. Бу ишлар Т-4 ёки Т-100 трактори билан агрегатланадиган ППН-50 плантаж плуги воситасида бажарилади. Тупроқ яхши юмшаши ва устки унумдор қатлам кўмилиши учун ток илдиз ривожланиш ҳудудида ерни чимқирқар ёрдамида 50–60 см чуқурликда ҳайдаш зарур. Чуқур ҳайдашдан олдин унумсиз тупроқларга гектарига 20–30 тоннадан органик уғитлар ёки ҳосилга кирган токзорларга солинадиган асосий ўғитлар миқдоридан икки маротаба кўпроқ фосфорли ва калийли ўғитлар солиш мақсадга мувофиқдир. Қўриқ ва бўз ерларга ток ўтқазишдан олдин ўғит солмаса ҳам бўлади.


АНДИЖОНЛИК ТАДБИРКОРЛАР САЛКАМ 27 МИЛЛИАРД СЎМЛИК СОЛИҚ ИМТИЁЗИГА ЭГА БЎЛИШДИ\nМамлакатимизда маҳаллий ишлаб чиқарувчиларни қўллаб-қувватлаш, уларга берилаётган солиқ имтиёзлари тадбиркорлик субъектларининг жадал ривожланиши, замонавий юқори технологияларни жорий этиш ҳисобидан жаҳон бозори талабларига мос келадиган рақобатдош, экспортбоп маҳсулотлар ишлаб чиқариш ҳажмининг ортишида муҳим ўрин тутмоқда.\nАндижон вилоятида енгил саноатнинг ип-калава, тўқимачилик ва тикув-трикотаж маҳсулотлари ишлаб чиқаришга ихтисослашган тармоғи жадал ривожланган. Олтинкўл туманидаги «Konteks-Tashkent», Хўжаобод туманидаги «Nil-Granit», «Xojaobod Fayz-M», «Xo’jaobod Fazo», Булоқбоши туманидаги «Fan Tekstil» ҳамда Марҳамат туманидаги «Abbos Meros Tekstil» корхоналари маҳсулотларига нафақат юртимизда, балки хорижда ҳам талаб юқори.\nПрезидентимизнинг 2016 йил 21 декабрдаги «2017-2019 йилларда тўқимачилик ва тикув-трикотаж саноатини янада ривожлантириш чора-тадбирлари тўғрисида»ги Қарори ҳудудларда тўқимачилик ва саноат соҳасининг изчил ривожланишини, ишлаб чиқарилаётган маҳсулотлар сифатини ошириш билан бир қаторда хорижлик ишбилармонлар билан самарали ҳамкорликни янги босқичга кўтарди.\n– Мазкур Қарор ҳамда Ўзбекистон Республикаси Президентининг 2009 йил 28 январдаги «Маҳаллий ноозиқ-овқат истеъмол товарлари ишлаб чиқариш кенгайтирилишини рағбатлантириш борасидаги қўшимча чора-тадбирлари тўғрисида»ги Қарори асосида вилоятда фаолият юритаётган 444 та корхона ўтган йили 26 миллиард 836 миллион сўмдан зиёд солиқ имтиёзига эга бўлди, – дейди Андижон вилояти Давлат солиқ бошқармаси бўлим бошлиғи Акромжон Очилов. – Айни пайтда улар солиқдан тежаб қолинган маблағларини фаолиятини кенгайтиришга, соҳага илғор технологияларни жорий этишга йўналтиришмоқда.\n2009 йилда «Полвонтош Текстил» номи билан иш бошлаган «Abbos Meros Tekstil» масъулияти чекланган жамияти иқтисодиётимиз ривожи йўлидаги ислоҳотлар туфайли Япония, Германия ва Хитойдан келтирилган технологиялар билан жиҳозланиб, фаолиятини ҳам, маҳсулот турларини ҳам кенгайтиришга муваффақ бўлди. Дастлат фақат ип-калава, 2016 йилдан бошлаб эса тайёр трикотаж маҳсулотлари тайёрлашни ҳам йўлга қўйган корхонада ходимлар сони қарийб икки бараварга ортиб, 150 нафарга етди.\n– Ҳозирги кунда одамлар эгнидаги либослар ёрлиғига қаранг, деярли барчаси ўзимизники, – дейди масъулияти чекланган жамияти директори Мунаввархон Эшонхўжаева. – Маҳсулотларимиз табиий хом ашё – пахтадан тайёрлангани учун жаҳон бозорида ҳам харидоргир. Ҳукуматимиз томонидан маҳаллий ишлаб чиқарувчиларга кетма-кет имтиёзлар тақдим этилаётгани тадбиркорлик субъектларини ҳар томонлама тараққий этиши учун дастур вазифасини ҳам бажармоқда. Ўтган йили корхонамиз 2 миллион 900 минг АҚШ доллари ҳажмида маҳсулотни Россия ва Қирғизистонга сотди. Натижада 1 миллиардсўмдан зиёд солиқ имтиёзига эга бўлдик. Ушбу маблағни замонавий технологияларни жалб этишга йўналтирмоқчимиз. Мақсад – иш унумдорлигини ошириш.\nСоҳа бир қатор солиқ тўловларидан озод қилингани боис, корхоналар ички бозордагина эмас, балки жаҳон бозорида ҳам ўз ўрнига эга бўлмоқда. Янги аср бошида хусусий корхона сифатида иш бошлаган «Nil-Granit» бугун йирик саноат объектига айланди. У ерда ишлаб чиқарилаётган эркаклар, аёллар ва болалар кийимлари аллақачон хорижликлар эътиборига тушиб, эътирофига ҳам сазовор бўлган. 2017 йилда ушбу корхонанинг 5 миллион 400 минг доллар ҳажмидаги маҳсулотига Россия, Украина, Молдова, Қозоғистон ва Қирғизистон давлатларидан харидорлар топилди. Солиқдан тежаб қолинган 1 миллиард 693 миллион сўм маблағ илғор технологияларни жорий этишга, пахта толаси ва ипак хом ашёсини чуқур қайта ишлайдиган цехлар ташкил этишга йўналтирилмоқда.\n2005 йилда атиги 8 нафар ишчи билан саноатга илк одимини отган «Xojaobod Fayz-M» корхонаси мавжуд яратилган шароитдан унумли фойдаланиб, бугунги кунда йирик хўжалик субъектига айланди. Ҳозирга келиббу ерда250 нафарга яқин киши меҳнат қилмоқда.\n– Эркаклар ва ёш болалар учун трикотаж маҳсулотлари ишлаб чиқариш билан фаолиятимизни бошлаганмиз, – дейди корхона бош ҳисобчиси Шерзодбек Назаров. – 2016 йилда эса ип-йигирув цехини ташкил этдик. Бу қўшимча 120 нафар фуқаронинг бандлигини таъминлади. Фаол тадбиркорлик, инновацион ғоялар ва технологияларни қўллаб-қувватлаш йили бизга куч бағишлагани шубҳасиз. Замон ҳар биримизни фаол бўлишга, янги ғояларни ҳаётга татбиқ этишга ундамоқда. Жорий йил ип-йигирув цехимизни кенгайтирмоқчимиз. Ҳозирда янги бино қурилиши бошлаб юборилди. Яқин йиллар ичида ишлаб чиқариш учун керакли хом ашё – пахтани ўзимиз етиштиришни кўзлаб турибмиз. Албатта, солиқдан имтиёз ва преференцияларнинг берилаётгани фаолиятимизнинг кенг қулоч ёйишига хизмат қилмоқда.\nДарҳақиқат, корхона ўтган йили 3 миллион 150 минг АҚШ доллар қийматга эга бўлган маҳсулотни Россия, Қозоғистон ва Қирғизистонга экспорт қилди. Натижада 1 миллиард 200 миллион сўмдан зиёд солиқ имтиёзига эга бўлди. Бу эса корхонада янги ғояларни тезроқ амалга оширишга қанот бағишлади. 1 гектар ер майдонида иссиқхона барпо этилди. Малакали мутахассислар билан маслаҳатлашиб, серҳосил, эртапишар помидор, булғор қалампири ва бошқа қишлоқ хўжалиги экинларини етиштириб, аввало ишчилар таъминотини, ортганини эса яқин хорижий давлатларга экспорт қилишни мўлжаллаб туришибди.\nТадбиркорликни йўлга қўйиб олиб, иш ўз-ўзидан ривожланаверади, деб ўтирадиган замон эмас. Изланиб, янгиликларни ҳаётга тез татбиқ этиш зарур. Корхона туман аҳолиси учун яна бир қулайлик яратиш ҳаракатида. Хорижий технологиялар билан жиҳозланган замонавий шифохона фаолияти йўлга қўйилади. Режа амалга ошадиган бўлса, аввало, хўжаободликлар шифо излаб, вилоят маркази ёки пойтахтга боришларига ҳожат қолмайди. Шу билан бирга қўшимча яна 50 га яқин иш ўрни яратилади.\nЮртимизда изланганга имкониятлар бисёр. Муҳими, тараққиётимизни янги босқичга олиб чиқиш мақсадидаги бу имтиёзлар тадбиркорларимизда эзгу ғояларни уйғотиб, истиқболли лойиҳаларни жадаллик билан ҳаётга татбиқ этилишига замин яратмоқда.\nАндижон вилояти Давлат солиқ бошқармасиЖамоатчилик билан алоқалар ва ҳуқуқий ахборот бўлими бош мутахассиси.


АҚШ элчиси Кремлни жосусликда айбланган Пол Уиланни озод этишга чақирди\n01 март 2021, Тошкент вақти: 03:45\nПол Уилан 9 ойдан бери қамоқда сақланмоқда.\nАҚШнинг Россиядаги элчиси Жон Хантсман Кремлни жосусликда айбланиб қамоқда сақланаётган америкалик Пол Уиланни зудликда озод этишга чақирди.\n-Мен Россия ҳукуматини зудликда Полни озод этишга чақираман. Унинг соғлиғи ёмонлашган ва унга қарши бирорта далил-исбот йўқ. Агар бирорта далил-исбот бўлганида эди, Россия ҳукумати бу ҳақда маълум қилган бўларди. Аммо биз ҳам, унинг адвокати ҳам бундай-далил-исботлар борлигини билмаймиз,- деди Жон Хантсман 2 октябрь куни журналистларга берган интервьюсида.\nРоссия Федерал хавфсизлик хизмати 2018 йилнинг 31 декабрь куни АҚШ фуқароси Пол Уилан жосуслик қилаётган пайтида қўлга тушганини маълум қилган эди. Уиланнинг қариндошлари эса у Москвага тўйга борганини айтмоқдалар.\nАҚШ ҳукумати Россиядан Пол Уиланни озод этишни талаб қилиб келмоқда.


16:50 / 15.04.2018 55977\nХитой аҳолиси мамлакатда “бир оила – бир фарзанд” сиёсати жорий қилинганда бир миллиардга яқинлашиб қолганди. Бу 1970-йиллар охирида бўлган. 2015 йил кузига келиб эса Хитой кўзда тутилмаган оқибатлар, жумладан фоиз нисбатида эркаклар кўпайиб кетаётгани ва кекса одамларнинг нопропорционал кўплиги сабабли бу сиёсатидан воз кечди. Хитой ҳукумати оилаларга 2 нафардан фарзандли бўлишга рухсат бериб, ўз демографиясидаги мувозанатни тиклаб олмоқчи. Ҳозирда Хитойда 1,3 млрд киши яшамоқда ва оилада фарзандларга чекловнинг бекор қилиниши қанчалик таъсирчан эканлигини вақт кўрсатади. Busines Insider Хитойда аҳоли қанчалик кўплигини ифодаловчи суратларни тақдим этган.\nФото: Reuters/Stringer China\nОдамлар ёз жазирамасида Даин уездидаги курортда “жон сақламоқдалар”.


Фарҳод Саломов Халқ банки раиси бўлди » Muzlik.uz - O‘zbekiston yangiliklari\nФарҳод Исломович Саломов Халқ банки бошқаруви раиси этиб тайинланди, дея хабар қилди банк матбуот хизмати. Саломов 2018 йилнинг сентябридан буён Халқ банки раҳбари ўринбосари лавозимида фаолият кўрсатиб келаётган эди. У апрелда банк раҳбари бўлган Муродилла Эшматов ўрнига тайинланди. Фарҳод Саломов (1979 й. т.) — Жаҳон иқтисодиёти ва дипломатия университети (2001) ва АҚШдаги Колорадо университети (2005) битирувчиси. Банк тизимидаги фаолиятини 2001 йилда бошлаган. Ўзбекистонга қайтгунга қадар U.S. Bank (АҚШ) банкида жараёнлар учун барқарор ечимлар бошқармаси ижрочи директори лавозимида фаолият кўрсатган. Бунга қадар Халқ банкининг Тошкент Бош бошқармаси бошлиғи лавозимида фаолият кўрсатган Дилмурод Акромович Нуритдинов Халқ банки раиси ўринбосари этиб тайинланди.\nШуҳрат Атабаев Марказий банк раиси ўринбосари этиб тайинланди\nАзим Ахмедхаджаев «Асака» раҳбари этиб тайинланди


Бир аёл ва бир бола тан жароҳати билан касалхонага ётқизилган. Тахминларга кўра, снаряд Азаз шаҳридаги туманларнинг биридан учирилган. Суриянинг бу ҳудуди “Ислом Давлати” террорчилари томонидан назорат қилиниши маълум.\nТОШКЕНТ, 23 янв — Sputnik. Сурия ҳудудидан учирилган снаряд, Туркия жануби-шарқида жойлашган Килис шаҳридаги уйларнинг бирига келиб тушди. Икки киши жароҳат олган, хабар қилади РИА Новости Sabah нашри маълумоти асосида.\nХабарларга кўра, жароҳат олганларнинг ҳаёти ҳавф остида эмас. Снаряд, тахминларга кўра, “ИД” жангарилари назоратида бўлган Азаз шаҳри(Сурия)даги туманларнинг биридан учирилган.\nЭслатиб ўтамиз, душанба куни Сурия ҳудудидан учирилган снаряд Килис шаҳридаги мактаб биносига келиб тушган эди. Портлаш натижасида, мактаб ходималаридан бири ҳалок бўлган. Битта ўқувчи жароҳат олган. Ушбу ҳодисадан 48 соат ўтиб, Туркия ҳарбийлари “ИД” позициялари бўйлаб ўт очишди.


"Толибон" жангарилари Германиянинг Афғонистондаги консуллигига ҳужум қилишди\n08:49 / 11.11.2016\n"Толибон" радикал ҳаракати жангарилари Афғонистоннинг Мозори-Шариф шаҳрида жойлашган Германиянинг консуллигига ҳужум қилишди. Бу ҳақда Reuters ахборот агентлиги хабар бермоқда.\nМаълум қилинишича, жангарилар бомба билан жиҳозланган автомобилни консуллик биносига йўналтиришган. Портлаш оқибатида икки киши ҳалок бўлган, 60 дан кўпроқ киши жароҳат олган. Бироқ консуллик ходимлари орасида ҳалок бўлганлар борлиги маълум қилинмаган.\n"Толибон" жангарилари ушбу ҳужум учун жавобгарликни ўз зиммаларига олганлар ва бу НАТО кучларининг бир ҳафта аввал Қундузда амалга оширган авиазарбалари учун жавоб ҳужуми эканлигини айтишган. Таъкидланишича, Германия НАТО кучларининг Афғонистон шимолида жойлашиши учун жавобгардир.\nМаълум қилинишича, Германия ташқи ишлар вазирлигида ушбу воқеа туфайли фавқулодда йиғилиш ўтказилмоқда.\nАфғонистон Толибон Мозори-Шариф Германия консуллиги


Диего Симеоне: «Барселона» ҳужум чизиғи – бу юқори даража» » Скачать музыку бесплатно новинки музыки 2016-2017\nДиего Симеоне: «Барселона» ҳужум чизиғи – бу юқори даража»\nКомментариев: 0 Просмотров: 240 Дата: 30-01-2016, 07:24 «Атлетико» бош мураббийи Диего Симеоне Испания чемпионатининг 22-тури доирасида бўлиб ўтадиган «Барселона»га қарши ўйин олдидан ўз фикрларини билдириб ўтди.Ҳужумчилар ҳақидаГризманндан ташқари бошқа ҳужумчиларнинг ҳеч бири яхши формада эмас ва улар кўп гол ура олишмаяпти, аммо вазият ўзгаради.Торрес билан вазият ҳақида"Атлетико" мухлислари ўртасида Симеоне ва Торрес тарафдорлари сифатида иккига бўлиниш йўқ. Улар ҳар иккаламизни яхши кўришади. Ишқибозлар биздан фақат ғалаба кутишади. Луис Арагонес жамоадан кетганидан кейин унга нисбатан ҳурматни сақлаб қолишмаган. Бу гап Кикога ҳам тегишли. Фернандо каби кумирларни улар умрбод яхши кўришади.Ўйин ҳақида«Барселона»га қарши ўйин жуда муҳим. Ўйинни ўзимиз истагандек олиб боришимиз учун ажойиб имкониятга эгамиз.«Барселона»нинг ҳужумкор учлиги – бу юқори даража. Шу боис биз 90 дақиқа давомида диққатимизни йўқотмаслигимиз керак. Суареснинг харид қилиниши "Барса"нинг ўйинини кучайтарди. Энг қизиғи, уларда бир-бирига нисбатан ҳасад йўқ, уларнинг муносабати аъло даражада. Бу барча футбол мухлислари учун ажойиб ҳолат.Жамоанинг ҳолати ҳақидаМен аввалгидек жамоанинг ҳолатини юқори баҳолайман. Ла лигадаги ҳолатимиз ҳамон яхши. Биз Испания кубогидан чиқиб кетдик, боиси, «Сельта» бизга нисбатан яхши ўйнади. Аммо биз тирикмиз, соғломмиз ва Чемпионлар лигасида ўйнаймиз. Биз жуда яхши формадамиз.Турон ҳақидаУ ҳамиша бор кучини «Атлетико»га берган. Биз уни яхши кўрамиз. Унинг «Барселона»га ўтганидан хурсанд бўлдим. Демак, биз ўз ишимизни тўғри қиляпмиз. - деб хабар бермоқда Stadion.uz нашри.


Шарқий экспресс. «Толибон» ва миллий қаршилик фронти ўртасидаги музокаралар, Германияда умрбод қамалган Сурия махфий хизмати собиқ ходими – Bugun.uz\nТаҳлил, Янгиликлар - 22:01 · 16.01.2022\nЎқиётганингиз — Яқин Шарқнинг муҳим воқеаларини шарҳлайдиган «Шарқий экспресс» рукни.\nШу йилнинг 9 январь куни Эрон пойтахти Теҳрон шаҳрида «Толибон» ҳаракати ва миллий қаршилик фронти ўртасида музокаралар бўлиб ўтди. Ушбу музокараларда «Толибон» ташқи ишлар вазири Амирхон Муттақий ва фронт лидери Аҳмад Масъуд ўзаро учрашган. Фронт ташқи алоқалар раҳбари Али Майсам Назарининг хабар беришича, икки делегация раҳбарлари ўртасидаги норасмий музокаралар анча яхши ўтган.\nҚисқа муддатли раҳбарлар суҳбатидан кейин делегация аъзолари ҳам 2–3 соат давомида музокара олиб борган. Али Майсам Назарининг «AFP»га айтишича, музокаралар ҳеч қандай натижа бермаган.\n«Бизнинг инклюзив ҳукумат ҳақидаги қарашларимиз уларникидан фарқ қилади. Улар бизга ҳукуматда вазир, элчилик лавозимларини беришга рози, лекин сиёсий тизим ўзгаришсиз қолишини айтмоқда», — деган Назари.\nНазарининг айтишича, Фронт «Толибон»га 4та сўров қўйган: улар ҳукуматнинг мамлакатдаги барча этник бирликларини қамраб олган ҳақиқий инклюзив шаклда бўлиши, келажакда ҳукумат демократик сайловлар асосида шакллантирилиши, инсон ва аёллар ҳуқуқларининг ҳурмат қилиниши ва «Толибон»нинг маҳаллий аҳоли қўллаб-қувватламайдиган ҳудудлардан чиқиб кетиши.\nАгар шу талаблар қондирилсагина, фронт расмий музокаралар столига ўтиришга рози бўлиши таъкидланган. Шунингдек, Назари фронтнинг ушбу норасмий музокараларга минтақа давлатларининг қистови билан рози бўлганини қўшимча қилган.\nМаълум бўлишича, Назарининг ўзи ҳозирда Теҳронда, Масъуд эса турли жойларга кўчиб юрибди. Унинг аниқ манзили хавфсизлик нуқтаи назаридан очиқланмаган.\n«Толибон» ҳокимиятга келганидан буён таркибидаги 3000 га яқин «нопоклар»ни ҳаракат сафидан чиқариб юборди. Бу ҳақда 15 январь куни ҳаракат расмийси хабар берган. Таъкидланишича, ҳаракат сафидан чиқарилган аъзолар олдинги режим дунёқарашидагилар бўлиб, улар «Толибон»нинг юзига доғ туширадиган ҳаракатларни содир этгани учун ҳаракат таркибидан чиқарилган. Уларнинг ҳибсга олингани ҳақида хабарда ҳеч нарса дейилмаган.\nҲаракат таркибидаги бундай аъзоларни аниқлаш ва тозалаш мақсадида Мудофаа вазирлиги қошида махсус комиссия тузилган. Бу орада 13 январь куни Мудофаа вазирлиги Балх вилоятида «Толибон»нинг таниқли ўзбек қўмондони Махдум Аламни ҳибсга олиши ортидан Фарёб шаҳрида ўзбекларнинг норозилик намойишлари ҳам бўлиб ўтди.\nБу ҳибсга олишга «Толибон» расмийлари изоҳ бермаган ва унинг «тозалаш» тадбирларига алоқаси борлиги ҳақида ҳам ҳеч қандай далиллар йўқ.\nУмрбод қамалган собиқ махсус хизмат ходими\nФранциянинг «France 24» телеканали берган хабарга кўра, Сурия разведка хизматининг собиқ ходими 58 ёшли Анвар Раслан Германияда умрбод қамоқ жазосига маҳкум этилди. Таъкидланишича, у 2011–2012 йилларда Дамашқ яқинидаги махфий қамоқхонада маҳкумларга нисбатан ўлдириш ва қийноқлар қўллагани учун айбдор деб топилган.\nHuman Rights Watch халқаро нодавлат ташкилоти раҳбари Кеннет Рот суднинг мазкур қарорини олқишлаган.\n«AFP» журналистининг хабар беришича, суд қарорини эшитган Раслан ҳеч қандай реакция билдирмаган ва буни совуққонлик билан қабул қилган.\nУшбу иш бу турдаги кўрилаётган ишларнинг иккинчисидир. Бундан олдин 2021 йилнинг февраль ойида Сурия разведка хизматининг яна бир собиқ ходими Эяд Ал Ғариб ҳам қамоқ жазосига ҳукм этилган. Ҳар иккала маҳкум Суриядаги тўполонлар ортидан Германияга қочиб келиб яшаётган бўлган ва бир неча йил давомида тергов қилинган.


"Имомсиз қолган жомеъда бир жума имомлик учун 400 минг сўм сўрашди"\n30 ноябр 2020, Тошкент вақти: 16:44\nСамарқанд вилоятининг Пахтачи туманидаги жомеъ масжидларидан бирининг қавми номидан OzodMikrofonга боғланган кекса намозхон кетма-кет иккита жума намозини ўқий олмаганини айтиб, арз қилди. Тингловчи даъвосича, масжид имоми сафарга кетгач, ўрнига бошқа имом қўйилмаган ва қавмга ўзидан имом танлаш имкони ҳам берилмаган.\nПахтачи туманидан боғланганини айтган кекса ёшли намозхон Абдуллоҳ ака 8-, 15-август кунлари у яшайдиган маҳаллага қарашли жомеъ масжидида жума намози ўқилмагани ва бунга маҳаллий диний идора мулозимларининг чеклови сабаб бўлганини иддао қилди.\n- Бизнинг масжид имоми ёшгина бир йигит эди. У имомларнинг малакасини ошириш курсига ўқиш учун кетди. Унинг муовини ҳам йўқ эди, ўрнига ҳам имом беришмади, натижада биз 2 та жума намозини ўқий олмадик, - деб даъво қилди кекса намозхон.\nУнинг иддаосича, 70 намозхон мунтазам қатнайдиган жомеъ масжиди жамоаси ўз орасидан илмли бирини вақтинча имом қилиш истагида туман имом-хатибига боғланган.\n- Аммо, имом-хатиб рухсат бермади. Агар кимдир имомлик қилса, устидан прокуратурага ёзиб бераман, деб қўрқитди. Рухсат берилган одамларгина имомлик қилиши мумкин экан. Агар 400 минг сўм берсак, биттасини имомликка юборамиз, дейишди. Фақат битта жума намозига имомлик қилиши учун 400 минг сўм беришимиз керак экан, - деб даъво қилди ўзини пахтачилик кекса намозхон, деб тақдим қилган тингловчи.\nОзодлик бу иддао юзасидан Пахтачи тумани имом-хатиби ва Ўзбекистон Мусулмонлари диний идорасидан изоҳ олишга уринди, аммо ҳозирча муваффақ бўлмади.\nПахатчилик намозхон иддаосича, имомсиз қолган жомеъ масжиди қавми кейинги жума намозини ўқий оладими ёки йўқми - ҳануз билолмай сарсон.\n"Бирор қавмдошингизнинг уйида, жилла қурса жума намозини жамоат бўлиб ўқиб олсангиз бўлмайдими?" деган саволга бу тингловчи: "Рухсат йўқ" деб жавоб берди.\n- Фақат рухсат берилган жомеъ масжидларидагина тўпланиб намоз ўқишга рухсат бор, бошқа жойда ўқишимиз мумкин эмас экан, нима қилайлик энди, - деб даъво қилди пахтачилик тингловчи.\nСўзлари якунида бу тингловчи айни масала юзасидан Ўзбекистон мусулмонлари диний идорасидан изоҳ олиб беришни сўради.\nОзодлик бу иддаога оид бошқа тафсилотларни суриштириш ва унга расмий изоҳ олишга уринишда давом этади.\nПахтачида имомсиз қолган жоме масжидида 2 та жума ўқилмади


Ҳокимлик мутасаддиларининг парвойи фалак | "Адолат" СДП\nНаманганни гуллар шаҳри дейишади. Ҳақиқатан ҳам Бобур номидаги маданият ва истироҳат боғини, унинг атрофидаги кўчаларни айлансангиз, ранг-баранг гулларни, атрофдаги озодалик ва саранжом-саришталикни кўриб, баҳри-дилингиз очилади. Аммо айрим жойлар ҳам борки, ҳолатга боқиб, ҳайратдан ёқа ушлайсиз.\nҲамроҳ ва Истиқлол кўчалари туташган бурчакдан яқин орада ўтган наманганликлар ва шаҳар меҳмонларининг оғиз-бурунларини беркитишдан ўзга чоралари йўқ. Чунки бу ердаги ахлатхона ҳафталаб тозаланмайди. Аҳоли олиб чиқиб ташлаган нарсалар орасида ачийдиган ва сасийдиганлари ҳам бор. Уларнинг қўланса ҳиди атрофни тутган. Касаллик тарқатувчи пашшалар ғужғон ўйнайди. Бундай нохуш ҳолатдан аҳоли ниҳоятда азият чекмоқда.\n– Уйимиз мана шу ахлатхонадан эллик-олтмиш метр нарида, - дейди “Нурафшон” маҳалласи фуқароси Маликахон Эргашева. – Бу ердан тарқалаётган бадбўй ҳидларга, пашшалар хуружига тоқат қилиб бўлмаяпти. МФЙ раиси Соҳибахон Холмирзаевага бир неча маротаба мурожаат қилдик. Лекин ҳозиргача ҳеч қандай натижа чиқмади. Ҳокимлик мутасаддилари, санитария назорати, ободонлаштириш бошқармаси, “Тоза ҳудуд” корхонаси вакилларининг ҳам парвойи фалак...\nМаликахон опанинг фикрларини Мунаввархон Ғафурова, Мунаввархон Сатторова, Турсунхон Турғунова каби қўни-қўшнилар ҳам тасдиқлашди.\nШаҳар ҳокимлиги ва тегишли ташкилотларнинг мутасаддилари тезда зарур чораларни кўриб, “Нурафшон” маҳалласидаги экологик вазиятни яхшиланишини таъминлайдилар, деб ўйлаймиз.


O‘zLiDeP кам таъминланган, ижтимоий ҳимояга муҳтож фуқаролар учун тиббий кўрик ташкил этди | O'zLiDeP\nO‘zLiDeP кам таъминланган, ижтимоий ҳимояга муҳтож фуқаролар учун тиббий кўрик ташкил этди\nO‘zLiDeP Сирдарё вилоят Кенгаши аёллар билан ишлаш бўлими томонидан “Олтин водий” хусусий поликлиникасида тиббий кўрик ташкил этилди.\nКўрик давомида Гулистон шаҳридаги кам таъминланган, ижтимоий ҳимояга муҳтож фуқаролар чуқурлаштирилган кўрикдан ўтказилди.\n“Маҳалламизда 3850 нафар аҳоли истиқомат қилади, – дейди “Тараққиёт” МФЙ раиси А.Алматов.–Уларнинг 31 нафарини кам таъминланган, ижтимоий ҳимояга муҳтож оилалар ташкил қилади. Кўрик давомида уларнинг 21 нафари қатнашиб, малакали педиатр, невропатолог, кардиолог, стоматологлардан керакли тавсияларни олишди”.\n“Ёшим 48 да, – дейди Манзура Сиддиқова. –Юрагим безовта қилади, тез-тез қон босимим кўтарилиб туради. Шу боис, бугунги тиббий кўрикка қатнашиб, малакали шифокорлардан керакли тавсияларни олдим. Бунинг учун тадбир ташкилотчиларидан миннатдорман”.\nТаъкидлаш керак, Т.Юлдашев раҳбарлигидаги “Олтин водий” хусусий поликлиникаси 2018 йилда ўз фаолиятини бошлаган. Айни пайтда ушбу тиббиёт муассасасида 110 нафар шифокор меҳнат қилмоқда.\n“Бугун нафақат Гулистон шаҳри аҳолисига, балки вилоятнинг чекка ҳудудлари ҳамда қўшни – Тожикистон, Қозоғистондан келган беморларга ҳам тиббий хизмат кўрсатяпмиз. Клиниканинг ўзида 60 нафар беморларнинг шу ернинг ўзида қолиб даволанишлари учун барча шароитлар яратилган”, – дейди Т.Юлдашев.


АҚШнинг Йел университети битирувчиси Халқ таълими...\n21.07.2018 20:14 0 19265\nФото: Вазирлик матбуот хизмати\nЙел университети битирувчиси, Австрия давлати фуқароси И.Митчка университет битирувчилари тармоғи орқали мазкур даргоҳни тамомлаган Халқ таълими вазири Ш.Шерматовнинг чақириғига жавобан тизимда бошланган ислоҳотларга беғараз ёрдам бериш мақсадида Халқ таълими вазири жамоаси маслаҳатчи сифатида қўшилди. Бу ҳақда вазирлик матбуот хизмати «Xabar.uz»га маълум қилди.\nИ.Митчка молия соҳасида халқаро тажрибага эга бўлиб, хусусан дунёдаги йирик инвестицион банкларидан бири ҳисобланган «Goldman Sachs» (АҚШ)да фаолият юритган.\nМаълумот учун: Йел университети (ингл. Yale University) дунёдаги энг яхши университетлардан бири бўлиб, Американинг энг нуфузли саккизта хусусий университетлари уюшмаси – «The Ivy League»нинг аъзосидир.\nИ.Митчка Халқ таълими вазирлиги ҳузурида Президент Ш.Мирзиёев томонидан қўйилган вазифаларни амалга ошириш устида иш олиб бораётган махсус эксперт-таҳлил гуруҳида янги Таълимни ривожлантириш маркази концепциясини яратиш бўйича ишламоқда. Эксперт мактаб битирувчилари замон талабларига тайёр бўлишлари учун таълимга янгича ёндашувларни жорий этишда хорижлик ҳамкорларни жалб этиш билан фаол шуғулланади. Хусусан, мувафаққиятли карьера қилиш учун зарур бўладиган қуйидаги малакаларни ўқитишни такомиллаштириш имкониятлари ўрганиб чиқилмоқда:\nдастурлаш ва АКТ имкониятларидан фойдаланиш;\nтадбиркорлик кўникмалари ва музокаралар;\nмувафаққиятга эришиш учун ўқувчилар иштиёқини ошириш.\nМазкур маслаҳатчининг жалб қилиниши таълим соҳасига энг янги ғояларни жорий қилиш, шунингдек, хорижлик ҳамкорлар билан биргаликдаги истиқоболли лойиҳаларни амалга ошириш учун мустаҳкам алоқаларни йўлга қўйиш имконини беради.\nхалқ таълими Шерзод Шерматов И.Митчка Йел университети\nТаълим 19/06, 16:08\nТаълим 19/06, 11:16


Муроджон Тошматов: “Мухлисларга манзур келадиган ўйин бўлди” / CHAMPIONAT.asia\nМуроджон Тошматов: “Мухлисларга манзур келадиган ўйин бўлди”\n13 мар 22:47\nТеглар : "Бунёдкор"Муроджон ТошматовАГМК\nБундан бир неча соатлар олдин Суперлига 2-туридан ўрин олган АГМК ва “Бунёдкор” жамоалари ўртасидаги баҳс якунланди.\nУнда мезбонлар ишончли 2:0 ҳисобида ғалаба қозонди ва жорий йил ҳисобидан дастлабки уч очкони қўлга киритди. Баҳсдаги биринчи голга махоратли футболчи Муроджон Тошматов муаллифлик қилди. Қайсидир маънода биринчи гол учрашув боришига таъсирини ўтказди. Биз эса баҳс якунида одатдагидек ярим ҳимоячининг фикрлари билан қизиқдик.\n“Мухлисларга манзур келадиган ўйин бўлди деб ўйлайман. Боиси, икки жамоа ҳам тўп билан кўпроқ муомала қилишга ва ҳужумкор футбол кўрсатишга интилди. Курашларга бой учрашув бўлди. Албатта, ғалаба қозонган бўлсакда қийналдик. Машаққатсиз бирор нарсага эришиб бўлмайди. Шунингдек, бундай ўйинларда омад ҳам зарур. Иккинчи гол ўйин тақдирини ҳал қилди. Яратилган вазиятлардан фойдаланганимизда ҳисоб йирикроқ кўриниш олиши мумкин эди. Аммо, муҳими уч очко. Бу ютуқ ўзимизга бўлган ишончни янада оширса ҳеч гап эмас”, - дейди Тошматов.


Ҳотамжон Кетмонов Ўзбекистон Президентлиги учун бўладиган сайловда иштирок этадиган тўртинчи номзод сифатида қайд этилди\n11:55 / 17.09.2016\n2016 йил 17 сентябрь куни Ўзбекистон Халқ демократик партияси Марказий Кенгашининг навбатдаги VI пленуми бўлиб ўтди. Бу ҳақда партия матбуот хизмати хабар бермоқда.\nУнда Ўзбекистон ХДП Марказий Кенгаши аъзолари, масъул ходимлари, Ўзбекистон Республикаси Олий Мажлиси Қонунчилик палатасидаги партия фракцияси аъзолари, минтақавий партия кенгашлари раҳбарлари, партия фаоллари ҳамда оммавий ахборот вакиллари иштирок этди.\n,Шунингдек, пленум иштирокчилари ваколатли вакил, кузатувчи ва ишончли вакилларни танлаш борасида ҳам қатор таклиф ва тавсияларни билдиришди.\nХатамжон Кетмонов сурхондарёлик сайловчиларнинг ҳузурида бўлди


ИДХЯПда уй-жой мулкдорлари учун янги хизмат | NORMA.UZ\nИнтерактив давлат хизматлари ягона портали (ИДХЯП)да Ер ресурслари, геодезия, картография ва давлат кадастри давлат қўмитаси томонидан хизмат амалга оширилди.\nЮридик ва жисмоний шахслар энди сўровда кўрсатилган номда уй-жой борлиги ёки йўқлиги тўғрисида маълумотнома олиш учун Ягона портал орқали ариза юборишлари мумкин. Хизматдан фойдаланиш учун мурожаат қилувчининг паспорт маълумотлари ҳамда СТИРни кўрсатган ҳолда маълумотномани олиш учун аризани электрон шаклда тўлдириш лозим. Давлат портали орқали келиб тушган ариза 3 иш куни мобайнида қайта ишланади. Хизмат бепул.